               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 10.7.2019
            COM(2019) 284 final
            2019/0138(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στην Επιτροπή Αλιείας Κεντροδυτικού Ατλαντικού

               ΑΙΤΙΟΛΟΓΙΚΗ ΕΚΘΕΣΗ

               1.Αντικείμενο της πρότασης

               Η παρούσα πρόταση αφορά απόφαση για τον καθορισμό της θέσης που πρέπει να ληφθεί εξ ονόματος της Ένωσης στις συνεδριάσεις των μερών της Επιτροπής Αλιείας Κεντροδυτικού Ατλαντικού (WECAFC) κατά την περίοδο 2019-2023 σχετικά με την έγκριση μη δεσμευτικών ψηφισμάτων και συστάσεων για τη διατήρηση και τη διαχείριση των έμβιων θαλάσσιων πόρων.

               2.Πλαίσιο της πρότασης

               2.1.Ψήφισμα του FAO για τη σύσταση της Επιτροπής Αλιείας Κεντροδυτικού Ατλαντικού

               Η WECAFC συστάθηκε το 1973 με το ψήφισμα 4/61 του Συμβουλίου του Οργανισμού Τροφίμων και Γεωργίας των Ηνωμένων Εθνών (FAO), δυνάμει του άρθρου VI παράγραφος 1 του καταστατικού του FAO. Η WECAFC αποσκοπεί στην προώθηση της αποτελεσματικής διατήρησης, διαχείρισης και ανάπτυξης των έμβιων θαλάσσιων πόρων στην περιοχή αρμοδιότητάς της, σύμφωνα με τον κώδικα δεοντολογίας για υπεύθυνη αλιεία του FAO, και στην αντιμετώπιση κοινών προβλημάτων διαχείρισης και ανάπτυξης της αλιείας που συναντούν τα μέλη της.

               Η Ευρωπαϊκή Ένωση είναι μέλος της WECAFC
                  1
               , όπως και η Γαλλία, οι Κάτω Χώρες, η Ισπανία και το Ηνωμένο Βασίλειο.

               2.2.Η Επιτροπή Αλιείας Κεντροδυτικού Ατλαντικού

               Η WECAFC είναι περιφερειακός φορέας αλιείας (ΠΦΑ) συμβουλευτικού και τεχνικού χαρακτήρα που συστάθηκε δυνάμει του άρθρου VI παράγραφος 1 του καταστατικού του FAO. Ο FAO διαχειρίζεται και χρηματοδοτεί τη Γραμματεία της WECAFC. Στα κύρια καθήκοντά της περιλαμβάνονται η προώθηση, ο συντονισμός και η διευκόλυνση της διακυβέρνησης και δραστηριοτήτων που σχετίζονται με τη διατήρηση και τη διαχείριση των έμβιων θαλάσσιων πόρων εντός της περιοχής αρμοδιότητάς της. Η WECAFC μπορεί επίσης να παρέχει συμβουλές στα μέλη της και στις αρμόδιες οργανώσεις αλιείας σχετικά με τη διαχείριση, την παρακολούθηση, τον έλεγχο και την επιτήρηση της αλιείας. Μπορεί επίσης να συνδράμει τα μέλη της, κατά περίπτωση, στην εφαρμογή των σχετικών αλιευτικών πράξεων και, κατόπιν αιτήματος, στη διατήρηση, τη διαχείριση και την ανάπτυξη των διασυνοριακών και αλληλεπικαλυπτόμενων αποθεμάτων στις αντίστοιχες εθνικές δικαιοδοσίες τους
                  2
               .

               Ως μέλος, η Ένωση έχει δικαιώματα συμμετοχής και ψήφου. Η WECAFC προσπαθεί να λαμβάνει τις αποφάσεις της με συναίνεση. Στις άλλες περιπτώσεις, οι αποφάσεις της WECAFC λαμβάνονται με την πλειοψηφία των ψηφισάντων, εκτός εάν ορίζεται διαφορετικά στον εσωτερικό κανονισμό της.

               2.3.Αποφάσεις που εγκρίνονται από την Επιτροπή Αλιείας Κεντροδυτικού Ατλαντικού

               Σύμφωνα με το άρθρο 6 στοιχείο η) του αναθεωρημένου καταστατικού της, η WECAFC παρέχει συμβουλές στις κυβερνήσεις των μελών της και στους αρμόδιους οργανισμούς αλιείας σχετικά με μέτρα διαχείρισης («συστάσεις» και «ψηφίσματα»). Λόγω του συμβουλευτικού της χαρακτήρα, οι αποφάσεις της WECAFC δεν είναι δεσμευτικές για τα μέλη της.

               3.Θέση που πρέπει να ληφθεί εξ ονόματος της Ένωσης

               Σύμφωνα με τις διαδικασίες που εφαρμόζονται για τις περιφερειακές οργανώσεις διαχείρισης της αλιείας (ΠΟΔΑ), η θέση που πρέπει να ληφθεί εξ ονόματος της Ένωσης στις ετήσιες συνόδους των ΠΦΑ, όπως η WECAFC, καθορίζεται με τη χρήση προσέγγισης δύο σταδίων. Οι κατευθυντήριες αρχές και οι προσανατολισμοί της θέσης της Ένωσης καθορίζονται σε πολυετή βάση με απόφαση του Συμβουλίου και η θέση αυτή προσαρμόζεται στη συνέχεια για κάθε ετήσια συνεδρίαση με ανεπίσημα έγγραφα της Επιτροπής που υποβάλλονται προς συζήτηση στην ομάδα εργασίας του Συμβουλίου.

               Η παρούσα πρόταση απόφασης:

               περιλαμβάνει γενικές αρχές και προσανατολισμούς, αλλά λαμβάνει επίσης υπόψη, στο μέτρο του δυνατού, τις ιδιαιτερότητες της WECAFC·

               ·καθορίζει τη συνήθη διαδικασία για τον καθορισμό της θέσης της Ένωσης σε ετήσια βάση, όπως ζητήθηκε από τα κράτη μέλη.

               ·ενσωματώνει τις αρχές και τους προσανατολισμούς της νέας κοινής αλιευτικής πολιτικής, που καθορίζονται στον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου
                  3
               , λαμβανομένων επίσης υπόψη των στόχων που έθεσε η ανακοίνωση της Επιτροπής σχετικά με την εξωτερική διάσταση της κοινής αλιευτικής πολιτικής
                  4
               ·

               ·λαμβάνει υπόψη την κοινή ανακοίνωση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Επιτροπής, με τίτλο «Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
                  5
               », καθώς και τα συμπεράσματα του Συμβουλίου σχετικά με την εν λόγω κοινή ανακοίνωση
                  6
               · και

               ·λαμβάνει υπόψη την ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών με τίτλο «Ευρωπαϊκή στρατηγική για τις πλαστικές ύλες σε μια κυκλική οικονομία»
                  7
               .

               4.Νομική βάση

               4.1.Διαδικαστική νομική βάση

               4.1.1.Αρχές

               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης («η Συνθήκη») προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας.»

               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο. Περιλαμβάνει επίσης πράξεις που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  8
               .

               4.1.2.Εφαρμογή στην παρούσα υπόθεση

               Η WECAFC είναι τεχνικός και περιφερειακός φορέας αλιείας που έχει συσταθεί με το ψήφισμα 4/61 του FAO το 1973, δυνάμει του άρθρου VI παράγραφος 1 του καταστατικού του FAO. Μολονότι οι αποφάσεις της WECAFC («συστάσεις» και «ψηφίσματα») δεν είναι δεσμευτικές για τα μέλη της, οι πράξεις τις οποίες καλείται να εγκρίνει η WECAFC συνιστούν πράξεις που επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της ΕΕ.

               Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας.

               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της Συνθήκης.

               4.2.Ουσιαστική νομική βάση

               4.2.1.Αρχές

               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της Συνθήκης εξαρτάται πρωτίστως από τον στόχο και το περιεχόμενο της προβλεπόμενης πράξης για την οποία λαμβάνεται θέση εξ ονόματος της Ένωσης. Εάν η προβλεπόμενη πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/κύρια, ενώ ο άλλος / η άλλη έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της Συνθήκης πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή η κύρια ή πρωτεύουσα συνιστώσα.

               4.2.2.Εφαρμογή στην παρούσα υπόθεση

               Ο κύριος σκοπός και το περιεχόμενο της προβλεπόμενης πράξης αφορούν την αλιεία. Ο κανονισμός (ΕΕ) αριθ. 1380/2013 αποτελεί τη νομική βάση για τον καθορισμό των αρχών που πρέπει να αντικατοπτρίζονται στην παρούσα θέση.

               Ως εκ τούτου, η ουσιαστική νομική βάση της προτεινόμενης απόφασης είναι το άρθρο 43 παράγραφος 2 της Συνθήκης.

               4.3.Συμπέρασμα

               Το άρθρο 43 παράγραφος 2 της Συνθήκης, σε συνδυασμό με το άρθρο 218 παράγραφος 9 της Συνθήκης, θα πρέπει να αποτελέσει τη νομική βάση της προτεινόμενης απόφασης.

               2019/0138 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στην Επιτροπή Αλιείας Κεντροδυτικού Ατλαντικού

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η Ευρωπαϊκή Ένωση είναι μέλος της Επιτροπής Αλιείας Κεντροδυτικού Ατλαντικού (WECAFC), περιφερειακή επιτροπή αλιείας του Οργανισμού Τροφίμων και Γεωργίας των Ηνωμένων Εθνών (FAO), η οποία συστάθηκε δυνάμει του άρθρου VI παράγραφος 1 του καταστατικού του FAO.

               (2)Η Ευρωπαϊκή Ένωση είναι μέλος του FAO
                  9
               .

               (3)Σύμφωνα με το άρθρο 6 στοιχείο η) του αναθεωρημένου καταστατικού της, η WECAFC μπορεί να εγκρίνει συστάσεις και ψηφίσματα. Λόγω του συμβουλευτικού της χαρακτήρα, οι αποφάσεις της WECAFC δεν είναι δεσμευτικές για τα μέλη της.

               (4)Κατά τη διάρκεια των συνόδων της, η WECAFC οφείλει να εγκρίνει συστάσεις και ψηφίσματα σχετικά με τη διατήρηση και τη διαχείριση των έμβιων θαλάσσιων πόρων.

               (5)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στη WECAFC για την περίοδο 2019-2023, καθώς η WECAFC καλείται να εγκρίνει μη δεσμευτικές πράξεις που επηρεάζουν αποφασιστικά το περιεχόμενο των ρυθμίσεων που θεσπίζει ο νομοθέτης της ΕΕ. Η πλειονότητα των αποφάσεων του Συμβουλίου που καθορίζουν τη θέση της Ένωσης στις διάφορες ΠΟΔΑ στις οποίες η Ένωση είναι συμβαλλόμενο μέρος πρόκειται να επανεξεταστούν πριν από την ετήσια συνεδρίαση των αντίστοιχων ΠΟΔΑ το 2024. Ως εκ τούτου, προκειμένου να βελτιωθεί η συνοχή μεταξύ των θέσεων της Ένωσης σε όλες τις ΠΟΔΑ και τους ΠΦΑ και να εξορθολογιστεί η διαδικασία αναθεώρηση, η παρούσα απόφαση του Συμβουλίου θα πρέπει να αναθεωρηθεί το αργότερο πριν από οποιαδήποτε σύνοδο της WECAFC το 2024.

               (6)Στην κοινή ανακοίνωση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Επιτροπής, με τίτλο «Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας»
                  10
               , καθώς και στα συμπεράσματα του Συμβουλίου σχετικά με την εν λόγω κοινή ανακοίνωση
                  11
               , προβλέπεται ότι η προώθηση μέτρων για την υποστήριξη και την ενίσχυση της αποτελεσματικότητας των περιφερειακών οργανώσεων διαχείρισης της αλιείας (ΠΟΔΑ) και, κατά περίπτωση, για τη βελτίωση της διακυβέρνησής τους και την ενίσχυση της συνεργασίας σε βασικές περιοχές των ωκεανών για την κάλυψη των κενών της περιφερειακής διακυβέρνησης βρίσκεται στο επίκεντρο της δράσης της Ένωσης σε αυτά τα φόρουμ.

               (7)Όπως αναφέρεται στην ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών με τίτλο «Ευρωπαϊκή στρατηγική για τις πλαστικές ύλες σε μια κυκλική οικονομία»
                  12
               , θα πρέπει να ληφθούν ειδικά μέτρα για τη μείωση των πλαστικών υλών και της θαλάσσιας ρύπανσης, καθώς και της απώλειας ή εγκατάλειψης αλιευτικών εργαλείων στη θάλασσα.

               (8)Δεδομένης της εξελισσόμενης φύσης των αλιευτικών πόρων στην περιοχή WECAFC και της ανάγκης να λαμβάνονται υπόψη στη θέση της Ένωσης οι νέες εξελίξεις, συμπεριλαμβανομένων των νέων επιστημονικών και άλλων σχετικών πληροφοριών που υποβάλλονται πριν ή κατά τη διάρκεια των συνεδριάσεων της WECAFC, θα πρέπει να καθιερωθούν διαδικασίες, σύμφωνα με την αρχή της καλόπιστης συνεργασίας μεταξύ των θεσμικών οργάνων της Ένωσης που κατοχυρώνεται στο άρθρο 13 παράγραφος 2 της Συνθήκης για την Ευρωπαϊκή Ένωση (ΣΕΕ), για την εξειδίκευση της θέσης της Ένωσης σε ετήσια βάση, για την περίοδο 2019-2023,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί εξ ονόματος της Ένωσης στις συνόδους της Επιτροπής Αλιείας Κεντροδυτικού Ατλαντικού (WECAFC) παρατίθεται στο παράρτημα I.

               Άρθρο 2

               Η εξειδίκευση της θέσης της Ένωσης σε ετήσια βάση κατά τις συνόδους της WECAFC διεξάγεται σύμφωνα με το παράρτημα II.

               Άρθρο 3

               Η θέση της Ένωσης που περιλαμβάνεται στο παράρτημα I αξιολογείται και, εφόσον κρίνεται σκόπιμο, αναθεωρείται από το Συμβούλιο κατόπιν πρότασης της Επιτροπής, το αργότερο πριν από οποιαδήποτε σύνοδο της WECAFC το 2024.

               Άρθρο 4

               Η παρούσα απόφαση απευθύνεται στην Επιτροπή.

               Βρυξέλλες,

                     Για το Συμβούλιο

                     [Ο Πρόεδρος][Η Πρόεδρος]

                     (1)

                        Απόφαση του Συμβουλίου, της 25ης Νοεμβρίου 1991, για την προσχώρηση της Ευρωπαϊκής Οικονομικής Κοινότητας στον Οργανισμό Τροφίμων και Γεωργίας των Ηνωμένων Εθνών (FAO).

                     (2)

                        Ψήφισμα 1/131 του FAO, του 2006, για την τροποποίηση του καταστατικού της WECAFC και την αναθεώρηση των ψηφισμάτων του FAO 4/61 του 1973 και 3/74 του 1978.

                     (3)

                        Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).

                     (4)

                        COM(2011) 424 της 13.7.2011.

                     (5)

                        JOIN(2016) 49 final της 10.11.2016.

                     (6)

                        7348/1/17 REV 1 της 24.3.2017.

                     (7)

                        COM(2018) 28 final της 16.1.2018.

                     (8)

                        Απόφαση του Δικαστηρίου, της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.

                     (9)

                        Απόφαση του Συμβουλίου, της 25ης Νοεμβρίου 1991, για την προσχώρηση της Ευρωπαϊκής Οικονομικής Κοινότητας στον Οργανισμό Τροφίμων και Γεωργίας των Ηνωμένων Εθνών (FAO).

                     (10)

                        JOIN(2016) 49 final της 10.11.2016.

                     (11)

                        7348/1/17 REV 1 της 24.3.2017.

                     (12)

                        COM(2018) 28 final της 16.1.2018.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 10.7.2019
            COM(2019) 284 final
            ΠΑΡΑΡΤΗΜΑΤΑ
            της πρότασης
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στην Επιτροπή Αλιείας Κεντροδυτικού Ατλαντικού

               ΠΑΡΑΡΤΗΜΑ I

               Θέση που πρέπει να ληφθεί εξ ονόματος της Ένωσης στην Επιτροπή Αλιείας Κεντροδυτικού Ατλαντικού (WECAFC)

               1.ΑΡΧΕΣ

               Στο πλαίσιο της WECAFC, η Ένωση:

               α)ενεργεί σύμφωνα με τους στόχους και τις αρχές που επιδιώκει να τηρεί η Ένωση στο πλαίσιο της κοινής αλιευτικής πολιτικής (ΚΑΠ), ειδικότερα μέσω της προληπτικής προσέγγισης και των στόχων που συνδέονται με τη μέγιστη βιώσιμη απόδοση, όπως ορίζεται στο άρθρο 2 παράγραφος 2 του κανονισμού (ΕΕ) αριθ. 1380/2013, με στόχο να προωθήσει την εφαρμογή μιας προσέγγισης στη διαχείριση της αλιείας που να στηρίζεται στο οικοσύστημα, να προλάβει και να περιορίσει όσο το δυνατόν περισσότερο τα ανεπιθύμητα αλιεύματα, να εξαλείψει σταδιακά τις απορρίψεις και να περιορίσει τις επιπτώσεις των αλιευτικών δραστηριοτήτων στα θαλάσσια οικοσυστήματα και στους οικοτόπους τους, καθώς και να εξασφαλίσει αξιοπρεπές βιοτικό επίπεδο σε όσους εξαρτώνται από τις αλιευτικές δραστηριότητες, λαμβάνοντας υπόψη ταυτόχρονα τα συμφέροντα των καταναλωτών, μέσω της προώθησης ενός οικονομικά βιώσιμου και ανταγωνιστικού αλιευτικού τομέα στην Ένωση·

               β)καταβάλλει προσπάθειες με σκοπό τη δέουσα συμμετοχή των ενδιαφερόμενων φορέων κατά την προπαρασκευαστική φάση των ψηφισμάτων και των συστάσεων της WECAFC που εγκρίνονται στο πλαίσιο της WECAFC σύμφωνα με το αναθεωρημένο καταστατικό της·

               γ)διασφαλίζει ότι τα ψηφίσματα και οι συστάσεις που εγκρίνονται στο πλαίσιο της WECAFC συνάδουν με το διεθνές δίκαιο, και ιδίως με τις διατάξεις της Σύμβασης του 1982 των Ηνωμένων Εθνών για το Δίκαιο της Θάλασσας, της συμφωνίας του 1995 των ΗΕ σχετικά με τη διατήρηση και διαχείριση των αλληλεπικαλυπτόμενων και των άκρως μεταναστευτικών αποθεμάτων ιχθύων, της συμφωνίας του 1993 για την προώθηση της τήρησης των διεθνών μέτρων διατήρησης και διαχείρισης από αλιευτικά σκάφη στην ανοιχτή θάλασσα, τον κώδικα δεοντολογίας για υπεύθυνη αλιεία του 1995 του FAO και της σύμβασης του 2009 του Οργανισμού Τροφίμων και Γεωργίας σχετικά με τα μέτρα που λαμβάνει το κράτος λιμένα·

               δ)προάγει θέσεις που συνάδουν με τις βέλτιστες πρακτικές των περιφερειακών οργανώσεων διαχείρισης της αλιείας (ΠΟΔΑ) στην ίδια περιοχή, διασφαλίζει την προώθηση του συντονισμού μεταξύ των ΠΟΔΑ και σχετικών οργανώσεων, όπως οι υποπεριφερειακές οργανώσεις αλιείας και οι περιφερειακές συμβάσεις για τις θάλασσες (ΠΣΘ), και τη συνεργασία με διεθνείς οργανισμούς, κατά περίπτωση, στο πλαίσιο της εντολής τους, εφόσον κρίνεται σκόπιμο, συμπεριλαμβανομένων των μηχανισμών συνεργασίας μεταξύ των ΠΟΔΑ για είδη εκτός του τόνου, παρόμοιων με την αποκαλούμενη διαδικασία του Κόμπε για τις ΠΟΔΑ τόνου·

               ε)επιδιώκει συνοχή και συνέργεια με την πολιτική που ασκεί η Ένωση στις διμερείς αλιευτικές σχέσεις της με τρίτες χώρες και εξασφαλίζει συνοχή με τις άλλες πολιτικές της, ιδίως στους τομείς των εξωτερικών σχέσεων, της απασχόλησης, του περιβάλλοντος, του εμπορίου, της ανάπτυξης, της έρευνας και καινοτομίας·

               στ)διασφαλίζει την τήρηση των διεθνών δεσμεύσεων της Ένωσης·

               ζ)ευθυγραμμίζεται με τα συμπεράσματα του Συμβουλίου της 19ης Μαρτίου 2012 σχετικά με την ανακοίνωση της Επιτροπής για την εξωτερική διάσταση της ΚΑΠ
                  1
               ·

               η)αποσκοπεί στη δημιουργία ισότιμων όρων ανταγωνισμού για τον αλιευτικό στόλο της Ένωσης εντός της περιοχής αρμοδιότητας της WECAFC, οι οποίοι θα βασίζονται στις ίδιες αρχές και στα ίδια πρότυπα που ισχύουν σύμφωνα με το ενωσιακό δίκαιο, και στην προώθηση της ενιαίας εφαρμογής των εν λόγω αρχών και προτύπων·

               θ)ενεργεί σύμφωνα με την κοινή ανακοίνωση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Επιτροπής, με τίτλο Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
                  2
               , καθώς και με τα συμπεράσματα του Συμβουλίου σχετικά με την εν λόγω κοινή ανακοίνωση
                  3
               , και προωθεί μέτρα για την υποστήριξη και την ενίσχυση της αποτελεσματικότητας της WECAFC και, κατά περίπτωση, βελτιώνει τη διακυβέρνηση και τις επιδόσεις της, ιδίως με τη στήριξη της μεταρρύθμισης της WECAFC ώστε να καταστεί αυτοτελής ΠΟΔΑ, με στόχο τη συμβολή στη βιώσιμη διαχείριση των ωκεανών σε όλες τις διαστάσεις της.

               2.ΠΡΟΣΑΝΑΤΟΛΙΣΜΟΙ

               Η Ένωση προσπαθεί, στο μέτρο του δυνατού, να στηρίξει την έγκριση των παρακάτω δράσεων από την WECAFC:

               α)ψηφισμάτων και συστάσεων για τη διατήρηση και τη διαχείριση των έμβιων θαλάσσιων πόρων στην περιοχή αρμοδιότητας της WECAFC με βάση τις βέλτιστες διαθέσιμες επιστημονικές γνωμοδοτήσεις·

               β)ψηφισμάτων και συστάσεων για την παρακολούθηση, τον έλεγχο και την επιτήρηση στην περιοχή αρμοδιότητας της WECAFC, συμπεριλαμβανομένης της πρόληψης, της αποτροπής και της εξάλειψης των παράνομων, αδήλωτων και ανεξέλεγκτων (ΠΑΑ) αλιευτικών δραστηριοτήτων·

               γ)ψηφισμάτων και συστάσεων για την ελαχιστοποίηση των αρνητικών επιπτώσεων των αλιευτικών δραστηριοτήτων και της υδατοκαλλιέργειας στη θαλάσσια βιοποικιλότητα και στα θαλάσσια οικοσυστήματα και τους οικοτόπους τους, συμπεριλαμβανομένων μέτρων για τη μείωση της θαλάσσιας ρύπανσης και την πρόληψη της απόρριψης πλαστικών στη θάλασσα και τη μείωση των επιπτώσεων στη θαλάσσια βιοποικιλότητα και τα οικοσυστήματα από τα πλαστικά στη θάλασσα, προστατευτικών μέτρων για ευαίσθητα θαλάσσια οικοσυστήματα στην περιοχή της αρμοδιότητας της WECAFC σύμφωνα με τις διεθνείς κατευθυντήριες γραμμές του FAO για τη διαχείριση της αλιείας ειδών βαθέων υδάτων στην ανοικτή θάλασσα, καθώς και μέτρων για την αποφυγή και τη μείωση, στο μέτρο του δυνατού, των ανεπιθύμητων αλιευμάτων, συμπεριλαμβανομένων ιδίως των ευάλωτων θαλάσσιων ειδών, και τη σταδιακή εξάλειψη των απορρίψεων·

               δ)ψηφισμάτων και συστάσεων για τη μείωση των επιπτώσεων των εγκαταλελειμμένων, χαμένων ή άλλως απορριπτόμενων αλιευτικών εργαλείων (ALDFG) στον ωκεανό και για τη διευκόλυνση του εντοπισμού και της ανάκτησης των εν λόγω εργαλείων·

               ε)ψηφισμάτων και συστάσεων που αποσκοπούν στην απαγόρευση των αλιευτικών δραστηριοτήτων που έχουν ως μόνο στόχο τα πτερύγια του καρχαρία, ώστε όλοι οι καρχαρίες να εκφορτώνονται έχοντας ακόμα τα πτερύγιά τους·

               στ)κοινών προσεγγίσεων με άλλους ΠΦΑ και ΠΟΔΑ, κατά περίπτωση, ιδίως εκείνους που συμμετέχουν στη διαχείριση της αλιείας στην ίδια περιοχή·

               ε)συστάσεων, εφόσον ενδείκνυται και στον βαθμό που το επιτρέπουν τα σχετικά ιδρυτικά κείμενα, με τις οποίες θα ενθαρρύνεται η εφαρμογή της σύμβασης της Διεθνούς Οργάνωσης Εργασίας (ΔΟΕ) σχετικά με την εργασία στον τομέα της αλιείας·

               ζ)πρόσθετων τεχνικών ψηφισμάτων και συστάσεων με βάση γνωμοδοτήσεις των επικουρικών οργάνων και ομάδων εργασίας της WECAFC.

               ΠΑΡΑΡΤΗΜΑ II

               Εξειδίκευση σε ετήσια βάση της θέσης που πρέπει να λάβει η Ένωση
                  στις συνόδους της Επιτροπής Αλιείας Κεντροδυτικού Ατλαντικού

               Πριν από κάθε σύνοδο της WECAFC, όταν το όργανο αυτό καλείται να εγκρίνει αποφάσεις που επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης, γίνονται οι απαραίτητες ενέργειες ώστε η θέση που θα διατυπωθεί εξ ονόματος της Ένωσης να λαμβάνει υπόψη τις τελευταίες επιστημονικές και λοιπές σχετικές πληροφορίες που διαβιβάζονται στην Επιτροπή, σύμφωνα με τις αρχές και τους προσανατολισμούς που παρατίθενται στο παράρτημα I.

               Για τον σκοπό αυτό και βάσει των εν λόγω πληροφοριών, η Επιτροπή διαβιβάζει εγκαίρως στο Συμβούλιο ή στα προπαρασκευαστικά του όργανα, πριν από κάθε συνεδρίαση της WECAFC, έγγραφο όπου παρουσιάζονται αναλυτικά τα στοιχεία της προτεινόμενης εξειδίκευσης της θέσης της Ένωσης, προκειμένου να συζητηθούν και να εγκριθούν οι λεπτομέρειες της θέσης που θα διατυπωθεί εξ ονόματος της Ένωσης.

               Εάν, στο πλαίσιο συνόδου της WECAFC, είναι αδύνατον, ακόμα και επιτόπου, να επιτευχθεί συμφωνία ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή στα προπαρασκευαστικά του όργανα.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final της 10.11.2016.

                     (3)

                        7348/1/17 REV 1 της 24.3.2017.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 10.7.2019
            COM(2019) 327 final
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στην Επιτροπή Αλιείας Κεντροανατολικού Ατλαντικού
            (Κείμενο που παρουσιάζει ενδιαφέρον για τον ΕΟΧ)

               ΑΙΤΙΟΛΟΓΙΚΗ ΕΚΘΕΣΗ

               1.Αντικείμενο της πρότασης

               Η παρούσα πρόταση αφορά απόφαση για τον καθορισμό της θέσης που πρέπει να ληφθεί εξ ονόματος της Ένωσης στις συνόδους της Επιτροπής Αλιείας Κεντροανατολικού Ατλαντικού (CECAF) κατά την περίοδο 2019-2023 σχετικά με την προγραμματισμένη έγκριση μη δεσμευτικών παρατηρήσεων και μέτρων για τη διαχείριση των έμβιων θαλάσσιων πόρων.

               2.Πλαίσιο της πρότασης

               2.1.Οργανισμός Τροφίμων και Γεωργίας των Ηνωμένων Εθνών

               Η Επιτροπή Αλιείας Κεντροανατολικού Ατλαντικού (CECAF) συστάθηκε με το ψήφισμα 1/48 του Συμβουλίου του Οργανισμού Τροφίμων και Γεωργίας των Ηνωμένων Εθνών (FAO) δυνάμει του άρθρου VI παράγραφος 2 του καταστατικού του FAO. Το καταστατικό της CECAF κυρώθηκε από τον γενικό διευθυντή του FAO στις 19 Σεπτεμβρίου 1967 και τροποποιήθηκε τελευταία το 2003, ιδίως όσον αφορά τον σκοπό, τα καθήκοντα και τις αρμοδιότητες της CECAF.

               Στόχος της CECAF είναι η προώθηση της βιώσιμης εκμετάλλευσης των έμβιων θαλάσσιων πόρων εντός της περιοχής αρμοδιότητάς της μέσω της σωστής διαχείρισης και της ανάπτυξης της αλιείας και των αλιευτικών επιχειρήσεων. Η CECAF καλύπτει όλους τους έμβιους θαλάσσιους πόρους εντός της οικείας περιοχής αρμοδιότητας, η οποία εκτείνεται από το Ακρωτήριο Spartel έως τις εκβολές του ποταμού Κονγκό.

               Η Ευρωπαϊκή Ένωση είναι μέλος της CECAF
                  1
               , όπως και η Γαλλία, η Ελλάδα, η Ιταλία, οι Κάτω Χώρες, η Πολωνία, η Ρουμανία και η Ισπανία.

               2.2.Η Επιτροπή Αλιείας Κεντροανατολικού Ατλαντικού

               Η CECAF είναι περιφερειακός φορέας αλιείας (ΠΦΑ) συμβουλευτικού και τεχνικού χαρακτήρα που συστάθηκε δυνάμει του άρθρου VI παράγραφος 2 του καταστατικού του FAO. Ο FAO διαχειρίζεται και χρηματοδοτεί τη Γραμματεία της CECAF. Στα κύρια καθήκοντά της περιλαμβάνονται η προώθηση, ο συντονισμός και η διευκόλυνση της επιστημονικής έρευνας, της διακυβέρνησης και δραστηριοτήτων που σχετίζονται με τη διατήρηση και τη διαχείριση των έμβιων θαλάσσιων πόρων εντός της περιοχής αρμοδιότητάς της. Η CECAF μπορεί επίσης να παρέχει συμβουλές στα μέλη της σχετικά με τη διαχείριση, την παρακολούθηση, τον έλεγχο και την επιτήρηση της αλιείας. Εργάζεται επίσης για την εδραίωση της επιστημονικής βάσης των ρυθμιστικών μέτρων που οδηγούν στη διατήρηση και τη διαχείριση των θαλάσσιων αλιευτικών πόρων και παρέχει συμβουλές σχετικά με την έγκριση ρυθμιστικών μέτρων από τις κυβερνήσεις των μελών της.

               Οι σύνοδοι της CECAF διεξάγονται κατά κανόνα ανά διετία. Ως μέλος, η Ένωση έχει δικαιώματα συμμετοχής και ψήφου. Οι αποφάσεις της CECAF λαμβάνονται με την πλειοψηφία των ψηφισάντων, εκτός εάν ορίζεται διαφορετικά στον εσωτερικό κανονισμό της.

               2.3.Αποφάσεις που εγκρίνονται από την Επιτροπή Αλιείας Κεντροανατολικού Ατλαντικού

               Σύμφωνα με την εντολή που προβλέπεται στο αναθεωρημένο καταστατικό της, η CECAF παρέχει συμβουλές στις κυβερνήσεις των μελών της και τους αρμόδιους περιφερειακούς οργανισμούς σχετικά με μέτρα διαχείρισης («μέτρα»). Λόγω του συμβουλευτικού της χαρακτήρα, οι αποφάσεις της CECAF δεν είναι δεσμευτικές για τα μέλη της.

               3.Θέση που πρέπει να ληφθεί εξ ονόματος της Ένωσης

               Σύμφωνα με τις διαδικασίες που εφαρμόζονται για τις περιφερειακές οργανώσεις διαχείρισης της αλιείας (ΠΟΔΑ), η θέση που πρέπει να ληφθεί εξ ονόματος της Ένωσης στις ετήσιες συνόδους των ΠΦΑ, όπως η CECAF, καθορίζεται με τη χρήση προσέγγισης δύο σταδίων. Οι κατευθυντήριες αρχές και οι προσανατολισμοί της θέσης της Ένωσης καθορίζονται σε πολυετή βάση με απόφαση του Συμβουλίου και η θέση αυτή προσαρμόζεται στη συνέχεια για κάθε ετήσια συνεδρίαση με ανεπίσημα έγγραφα της Επιτροπής που υποβάλλονται προς συζήτηση στην ομάδα εργασίας του Συμβουλίου.

               Η παρούσα πρόταση απόφασης:

               ·περιλαμβάνει γενικές αρχές και προσανατολισμούς, αλλά λαμβάνει επίσης υπόψη, στο μέτρο του δυνατού, τις ιδιαιτερότητες της CECAF·

               ·καθορίζει τη συνήθη διαδικασία για τον καθορισμό της θέσης της Ένωσης σε ετήσια βάση, όπως ζητήθηκε από τα κράτη μέλη·

               ·ενσωματώνει τις αρχές και τους προσανατολισμούς της νέας κοινής αλιευτικής πολιτικής, που καθορίζονται στον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου
                  2
               , λαμβανομένων επίσης υπόψη των στόχων που έθεσε η ανακοίνωση της Επιτροπής σχετικά με την εξωτερική διάσταση της κοινής αλιευτικής πολιτικής
                  3
               ·

               ·λαμβάνει υπόψη την κοινή ανακοίνωση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Επιτροπής, με τίτλο «Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
                  4
               », καθώς και τα συμπεράσματα του Συμβουλίου σχετικά με την εν λόγω κοινή ανακοίνωση
                  5
               · και

               ·λαμβάνει υπόψη την ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών «Ευρωπαϊκή στρατηγική για τις πλαστικές ύλες σε μια κυκλική οικονομία»
                  6
               .

               4. Νομική βάση

               4.1.Διαδικαστική νομική βάση

               4.1.1.Αρχές

               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης («η Συνθήκη») προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας.»

               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο. Περιλαμβάνει επίσης πράξεις που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  7
               .

               4.1.2.Εφαρμογή στην παρούσα υπόθεση

               Η CECAF είναι τεχνικός και περιφερειακός φορέας αλιείας που έχει συσταθεί με το ψήφισμα 1/48 του FAO το 1967, δυνάμει του άρθρου VI παράγραφος 2 του καταστατικού του FAO. Μολονότι οι αποφάσεις της CECAF («μέτρα») δεν είναι δεσμευτικές για τα μέλη της, οι πράξεις τις οποίες καλείται να εγκρίνει η CECAF συνιστούν πράξεις που επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης.

               Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας.

               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της Συνθήκης.

               4.2.Ουσιαστική νομική βάση

               4.2.1.Αρχές

               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της Συνθήκης εξαρτάται πρωτίστως από τον στόχο και το περιεχόμενο της προβλεπόμενης πράξης για την οποία λαμβάνεται θέση εξ ονόματος της Ένωσης. Εάν η προβλεπόμενη πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/κύρια, ενώ ο άλλος / η άλλη έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της Συνθήκης πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή η κύρια ή πρωτεύουσα συνιστώσα.

               4.2.2.Εφαρμογή στην παρούσα υπόθεση

               Ο κύριος σκοπός και το περιεχόμενο της προβλεπόμενης πράξης αφορούν την αλιεία. Ο κανονισμός (ΕΕ) αριθ. 1380/2013 αποτελεί τη νομική βάση για τον καθορισμό των αρχών που πρέπει να αντικατοπτρίζονται στην παρούσα θέση.

               Ως εκ τούτου, η ουσιαστική νομική βάση της προτεινόμενης απόφασης είναι το άρθρο 43 παράγραφος 2 της Συνθήκης.

               4.3.Συμπέρασμα

               Το άρθρο 43 παράγραφος 2 της Συνθήκης, σε συνδυασμό με το άρθρο 218 παράγραφος 9 της Συνθήκης, θα πρέπει να αποτελέσει τη νομική βάση της προτεινόμενης απόφασης.

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στην Επιτροπή Αλιείας Κεντροανατολικού Ατλαντικού

               (Κείμενο που παρουσιάζει ενδιαφέρον για τον ΕΟΧ)

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η Ευρωπαϊκή Ένωση είναι μέλος της Επιτροπής Αλιείας Κεντροανατολικού Ατλαντικού (CECAF), περιφερειακή επιτροπή αλιείας του Οργανισμού Τροφίμων και Γεωργίας των Ηνωμένων Εθνών (FAO), η οποία συστάθηκε δυνάμει του άρθρου VI παράγραφος 2 του καταστατικού του FAO.

               (2)Η Ευρωπαϊκή Ένωση είναι μέλος του FAO
                  8
               .

               (3)Δυνάμει των γενικών όρων του αναθεωρημένου καταστατικού της, η CECAF παρέχει συμβουλές σχετικά με μέτρα διαχείρισης («μέτρα») . Λόγω του συμβουλευτικού της χαρακτήρα, οι αποφάσεις της CECAF δεν είναι δεσμευτικές για τα μέλη της.

               (4)Η CECAF, κατά τη διάρκεια των  συνόδων της, οφείλει να παρέχει συμβουλές σχετικά με μέτρα διατήρησης και διαχείρισης των έμβιων θαλάσσιων πόρων.

               (5)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στη CECAF για την περίοδο 2019-2023, καθώς η CECAF καλείται να εγκρίνει μη δεσμευτικές πράξεις που επηρεάζουν αποφασιστικά το περιεχόμενο των ρυθμίσεων που θεσπίζει ο νομοθέτης της ΕΕ. Η πλειονότητα των αποφάσεων του Συμβουλίου που καθορίζουν τη θέση της Ένωσης στις διάφορες ΠΟΔΑ στις οποίες η Ένωση είναι συμβαλλόμενο μέρος πρόκειται να επανεξεταστούν πριν από την ετήσια συνεδρίαση των αντίστοιχων ΠΟΔΑ το 2024. Ως εκ τούτου, προκειμένου να βελτιωθεί η συνοχή μεταξύ των θέσεων της Ένωσης σε όλες τις ΠΟΔΑ και τους ΠΦΑ και να εξορθολογιστεί η διαδικασία αναθεώρησης, η παρούσα απόφαση του Συμβουλίου θα πρέπει να αναθεωρηθεί το αργότερο πριν από οποιαδήποτε σύνοδο της CECAF το 2024.

               (6)Στην κοινή ανακοίνωση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Επιτροπής, με τίτλο «Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας»
                  9
               , καθώς και στα συμπεράσματα του Συμβουλίου σχετικά με την εν λόγω κοινή ανακοίνωση
                  10
               , προβλέπεται ότι η προώθηση μέτρων για την υποστήριξη και την ενίσχυση της αποτελεσματικότητας των περιφερειακών οργανώσεων διαχείρισης της αλιείας (ΠΟΔΑ) και, κατά περίπτωση, για τη βελτίωση της διακυβέρνησής τους και την ενίσχυση της συνεργασίας σε βασικές περιοχές των ωκεανών για την κάλυψη των κενών της περιφερειακής διακυβέρνησης βρίσκεται στο επίκεντρο της δράσης της Ένωσης σε αυτά τα φόρουμ.

               (7)Όπως αναφέρεται στην ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών με τίτλο «Ευρωπαϊκή στρατηγική για τις πλαστικές ύλες σε μια κυκλική οικονομία»
                  11
               , θα πρέπει να ληφθούν ειδικά μέτρα για τη μείωση των πλαστικών υλών και της θαλάσσιας ρύπανσης, καθώς και της απώλειας ή εγκατάλειψης αλιευτικών εργαλείων στη θάλασσα.

               (8)Δεδομένης της εξελισσόμενης φύσης των αλιευτικών πόρων στην περιοχή CECAF και της ανάγκης να λαμβάνονται υπόψη στη θέση της Ένωσης οι νέες εξελίξεις, συμπεριλαμβανομένων των νέων επιστημονικών και άλλων σχετικών πληροφοριών που υποβάλλονται πριν ή κατά τη διάρκεια των συνόδων της CECAF, θα πρέπει να καθιερωθούν διαδικασίες, σύμφωνα με την αρχή της καλόπιστης συνεργασίας μεταξύ των θεσμικών οργάνων της Ένωσης που κατοχυρώνεται στο άρθρο 13 παράγραφος 2 της Συνθήκης για την Ευρωπαϊκή Ένωση (ΣΕΕ), για την εξειδίκευση της θέσης της Ένωσης σε ετήσια βάση, για την περίοδο 2019-2023,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί εξ ονόματος της Ένωσης στις συνόδους της Επιτροπής Αλιείας Κεντροανατολικού Ατλαντικού (CECAF) παρατίθεται στο παράρτημα I.

               Άρθρο 2

               Η εξειδίκευση της θέσης της Ένωσης σε ετήσια βάση κατά τις συνόδους της ICCAT διεξάγεται σύμφωνα με το παράρτημα II.

               Άρθρο 3

               Η θέση της Ένωσης που περιλαμβάνεται στο παράρτημα I αξιολογείται και, εφόσον κρίνεται σκόπιμο, αναθεωρείται από το Συμβούλιο κατόπιν πρότασης της Επιτροπής, το αργότερο πριν από οποιαδήποτε σύνοδο της CECAF το 2024.

               Άρθρο 4

               Η παρούσα απόφαση απευθύνεται στην Επιτροπή.

               Βρυξέλλες,

                     Για το Συμβούλιο

                     [Ο Πρόεδρος][Η Πρόεδρος]

                     (1)

                        Απόφαση του Συμβουλίου, της 25ης Νοεμβρίου 1991, για την προσχώρηση της Ευρωπαϊκής Οικονομικής Κοινότητας στον Οργανισμό Τροφίμων και Γεωργίας των Ηνωμένων Εθνών (FAO).

                     (2)

                        Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).

                     (3)

                        COM(2011) 424 της 13.7.2011.

                     (4)

                        JOIN(2016) 49 final της 10.11.2016.

                     (5)

                        7348/1/17 REV 1 της 24.3.2017.

                     (6)

                        COM(2018) 28 final της 16.1.2018.

                     (7)

                        Απόφαση του Δικαστηρίου, της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.

                     (8)

                        Απόφαση του Συμβουλίου, της 25ης Νοεμβρίου 1991, για την προσχώρηση της Ευρωπαϊκής Οικονομικής Κοινότητας στον Οργανισμό Τροφίμων και Γεωργίας των Ηνωμένων Εθνών (FAO).

                     (9)

                        JOIN(2016) 49 final της 10.11.2016.

                     (10)

                        7348/1/17 REV 1 της 24.3.2017.

                     (11)

                        COM(2018) 28 final της 16.1.2018.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 10.7.2019
            COM(2019) 327 final
            ΠΑΡΑΡΤΗΜΑΤΑ
            της πρότασης
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στην Επιτροπή Αλιείας Κεντροανατολικού Ατλαντικού

               ΠΑΡΑΡΤΗΜΑ I

               Θέση που πρέπει να ληφθεί εξ ονόματος της Ένωσης στην Επιτροπή Αλιείας Κεντροανατολικού Ατλαντικού (CECAF)

               1.ΑΡΧΕΣ

               Στο πλαίσιο της CECAF, η Ένωση:

               α)ενεργεί σύμφωνα με τους στόχους και τις αρχές που επιδιώκει να τηρεί η Ένωση στο πλαίσιο της κοινής αλιευτικής πολιτικής (ΚΑΠ), ειδικότερα μέσω της προληπτικής προσέγγισης και των στόχων που συνδέονται με τη μέγιστη βιώσιμη απόδοση, όπως ορίζεται στο άρθρο 2 παράγραφος 2 του κανονισμού (ΕΕ) αριθ. 1380/2013, με στόχο να προωθήσει την εφαρμογή μιας προσέγγισης στη διαχείριση της αλιείας που να στηρίζεται στο οικοσύστημα, να προλάβει και να περιορίσει όσο το δυνατόν περισσότερο τα ανεπιθύμητα αλιεύματα, να εξαλείψει σταδιακά τις απορρίψεις και να περιορίσει τις επιπτώσεις των αλιευτικών δραστηριοτήτων στα θαλάσσια οικοσυστήματα και στους οικοτόπους τους, καθώς και να εξασφαλίσει αξιοπρεπές βιοτικό επίπεδο σε όσους εξαρτώνται από τις αλιευτικές δραστηριότητες, λαμβάνοντας υπόψη ταυτόχρονα τα συμφέροντα των καταναλωτών, μέσω της προώθησης ενός οικονομικά βιώσιμου και ανταγωνιστικού αλιευτικού τομέα στην Ένωση·

               β)καταβάλλει προσπάθειες με σκοπό τη δέουσα συμμετοχή των ενδιαφερόμενων φορέων κατά την προπαρασκευαστική φάση των μέτρων της CECAF που εγκρίνονται στο πλαίσιο της CECAF σύμφωνα με το αναθεωρημένο καταστατικό της·

               γ)διασφαλίζει ότι τα μέτρα που εγκρίνονται στο πλαίσιο της CECAF συνάδουν με το διεθνές δίκαιο, και ιδίως με τις διατάξεις της Σύμβασης του 1982 των Ηνωμένων Εθνών για το Δίκαιο της Θάλασσας, της συμφωνίας του 1995 των ΗΕ σχετικά με τη διατήρηση και διαχείριση των αλληλεπικαλυπτόμενων και των άκρως μεταναστευτικών αποθεμάτων ιχθύων, της συμφωνίας του 1993 για την προώθηση της τήρησης των διεθνών μέτρων διατήρησης και διαχείρισης από αλιευτικά σκάφη στην ανοιχτή θάλασσα και της σύμβασης του 2009 του Οργανισμού Τροφίμων και Γεωργίας σχετικά με τα μέτρα που λαμβάνει το κράτος λιμένα·

               δ)προάγει θέσεις που συνάδουν με τις βέλτιστες πρακτικές των περιφερειακών οργανώσεων διαχείρισης της αλιείας (ΠΟΔΑ) στην ίδια περιοχή, διασφαλίζει την προώθηση του συντονισμού μεταξύ των ΠΟΔΑ και σχετικών οργανώσεων, όπως οι υποπεριφερειακές οργανώσεις αλιείας και οι περιφερειακές συμβάσεις για τις θάλασσες (ΠΣΘ), και τη συνεργασία με διεθνείς οργανισμούς, κατά περίπτωση, στο πλαίσιο της εντολής τους, εφόσον κρίνεται σκόπιμο, συμπεριλαμβανομένων των μηχανισμών συνεργασίας μεταξύ των ΠΟΔΑ για είδη εκτός του τόνου, παρόμοιων με την αποκαλούμενη διαδικασία του Κόμπε για τις ΠΟΔΑ τόνου·

               ε)επιδιώκει συνοχή και συνέργεια με την πολιτική που ασκεί η Ένωση στις διμερείς αλιευτικές σχέσεις της με τρίτες χώρες και εξασφαλίζει συνοχή με τις άλλες πολιτικές της, ιδίως στους τομείς των εξωτερικών σχέσεων, της απασχόλησης, του περιβάλλοντος, του εμπορίου, της ανάπτυξης, της έρευνας και καινοτομίας·

               στ)διασφαλίζει την τήρηση των διεθνών δεσμεύσεων της Ένωσης·

               ζ)ευθυγραμμίζεται με τα συμπεράσματα του Συμβουλίου της 19ης Μαρτίου 2012 σχετικά με την ανακοίνωση της Επιτροπής για την εξωτερική διάσταση της ΚΑΠ
                  1
               ·

               η)αποσκοπεί στη δημιουργία ισότιμων όρων ανταγωνισμού για τον αλιευτικό στόλο της Ένωσης εντός της περιοχής αρμοδιότητας της CECAF, οι οποίοι θα βασίζονται στις ίδιες αρχές και στα ίδια πρότυπα που ισχύουν σύμφωνα με το ενωσιακό δίκαιο, και στην προώθηση της ενιαίας εφαρμογής των εν λόγω αρχών και προτύπων·

               θ)ενεργεί σύμφωνα με την κοινή ανακοίνωση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Επιτροπής, με τίτλο Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
                  2
               , καθώς και με τα συμπεράσματα του Συμβουλίου σχετικά με την εν λόγω κοινή ανακοίνωση
                  3
               , και προωθεί μέτρα για την υποστήριξη και την ενίσχυση της αποτελεσματικότητας της CECAF και, κατά περίπτωση, βελτιώνει τη διακυβέρνηση και τις επιδόσεις της, ιδίως με τη στήριξη της μεταρρύθμισης της CECAF ώστε να καταστεί αυτοτελής ΠΟΔΑ, με στόχο τη συμβολή στη βιώσιμη διαχείριση των ωκεανών σε όλες τις διαστάσεις της.

               2.ΠΡΟΣΑΝΑΤΟΛΙΣΜΟΙ

               Η Ένωση προσπαθεί, στο μέτρο του δυνατού, να στηρίξει την έγκριση των παρακάτω δράσεων από την CECAF:

               α)μέτρων διατήρησης και διαχείρισης των έμβιων θαλάσσιων πόρων στην περιοχή αρμοδιότητας της CECAF με βάση τις βέλτιστες διαθέσιμες επιστημονικές γνωμοδοτήσεις·

               β)μέτρων παρακολούθησης, ελέγχου και επιτήρησης στην περιοχή αρμοδιότητας της CECAF, συμπεριλαμβανομένης της πρόληψης, της αποτροπής και της εξάλειψης των παράνομων, αδήλωτων και ανεξέλεγκτων (ΠΑΑ) αλιευτικών δραστηριοτήτων·

               γ)μέτρων για την ελαχιστοποίηση των αρνητικών επιπτώσεων των αλιευτικών δραστηριοτήτων και της υδατοκαλλιέργειας στη θαλάσσια βιοποικιλότητα και στα θαλάσσια οικοσυστήματα και τους οικοτόπους τους, συμπεριλαμβανομένων μέτρων για τη μείωση της θαλάσσιας ρύπανσης και την πρόληψη της απόρριψης πλαστικών στη θάλασσα και τη μείωση των επιπτώσεων στη θαλάσσια βιοποικιλότητα και τα οικοσυστήματα από τα πλαστικά στη θάλασσα, προστατευτικών μέτρων για ευαίσθητα θαλάσσια οικοσυστήματα στην περιοχή της αρμοδιότητας της CECAF σύμφωνα με τις διεθνείς κατευθυντήριες γραμμές του FAO για τη διαχείριση της αλιείας ειδών βαθέων υδάτων στην ανοικτή θάλασσα, καθώς και μέτρων για την αποφυγή και τη μείωση, στο μέτρο του δυνατού, των ανεπιθύμητων αλιευμάτων, συμπεριλαμβανομένων ιδίως των ευάλωτων θαλάσσιων ειδών, και τη σταδιακή εξάλειψη των απορρίψεων·

               δ)μέτρων για τη μείωση των επιπτώσεων των εγκαταλελειμμένων, χαμένων ή άλλως απορριπτόμενων αλιευτικών εργαλείων (ALDFG) στον ωκεανό και για τη διευκόλυνση του εντοπισμού και της ανάκτησης των εν λόγω εργαλείων·

               ε)κοινών προσεγγίσεων με άλλους ΠΦΑ και ΠΟΔΑ, κατά περίπτωση, ιδίως εκείνους που συμμετέχουν στη διαχείριση της αλιείας στην ίδια περιοχή·

               στ)συστάσεων, εφόσον ενδείκνυται και στον βαθμό που το επιτρέπουν τα σχετικά ιδρυτικά κείμενα, με τις οποίες θα ενθαρρύνεται η εφαρμογή της σύμβασης της Διεθνούς Οργάνωσης Εργασίας (ΔΟΕ) σχετικά με την εργασία στον τομέα της αλιείας·

               ζ)πρόσθετων τεχνικών μέτρων με βάση γνωμοδοτήσεις των επικουρικών οργάνων και ομάδων εργασίας της CECAF.

               ΠΑΡΑΡΤΗΜΑ II

               Εξειδίκευση σε ετήσια βάση της θέσης που πρέπει να λάβει η Ένωση
                  στις συνόδους της Επιτροπής Αλιείας Κεντροανατολικού Ατλαντικού

               Πριν από κάθε σύνοδο της CECAF, όταν το όργανο αυτό καλείται να εγκρίνει αποφάσεις που επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης, γίνονται οι απαραίτητες ενέργειες ώστε η θέση που θα διατυπωθεί εξ ονόματος της Ένωσης να λαμβάνει υπόψη τις τελευταίες επιστημονικές και λοιπές σχετικές πληροφορίες που διαβιβάζονται στην Επιτροπή, σύμφωνα με τις αρχές και τους προσανατολισμούς που παρατίθενται στο παράρτημα I.

               Για τον σκοπό αυτό και βάσει των εν λόγω πληροφοριών, η Επιτροπή διαβιβάζει εγκαίρως στο Συμβούλιο ή στα προπαρασκευαστικά του όργανα, πριν από κάθε συνεδρίαση της CECAF, έγγραφο όπου παρουσιάζονται αναλυτικά τα στοιχεία της προτεινόμενης εξειδίκευσης της θέσης της Ένωσης, προκειμένου να συζητηθούν και να εγκριθούν οι λεπτομέρειες της θέσης που θα διατυπωθεί εξ ονόματος της Ένωσης.

               Εάν, στο πλαίσιο συνόδου της CECAF, είναι αδύνατον, ακόμα και επιτόπου, να επιτευχθεί συμφωνία ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή στα προπαρασκευαστικά του όργανα.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final της 10.11.2016.

                     (3)

                        7348/1/17 REV 1 της 24.3.2017.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 30.11.2017
            COM(2017) 711 final
            2017/0314(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που πρέπει να ληφθεί, εξ ονόματος της Ευρωπαϊκής Ένωσης,στη Μεικτή Επιτροπή του ΕΟΧ όσον αφορά τροποποίηση του παραρτήματος XIII (Μεταφορές) της συμφωνίας ΕΟΧ

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Το σχέδιο απόφασης της Μεικτής Επιτροπής του ΕΟΧ (που επισυνάπτεται στην πρόταση απόφασης του Συμβουλίου) αποσκοπεί στην τροποποίηση του παραρτήματος XIII (Μεταφορές) της συμφωνίας ΕΟΧ προκειμένου να ενσωματώσει την οδηγία 2014/94/ΕΕ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, για την ανάπτυξη υποδομών εναλλακτικών καυσίμων
                  1
               .

               •Συνοχή με τις ισχύουσες διατάξεις στον τομέα πολιτικής

               Το συνημμένο σχέδιο απόφασης της Μεικτής Επιτροπής επεκτείνει την ήδη υφιστάμενη πολιτική της ΕΕ στα κράτη ΕΖΕΣ του ΕΟΧ (Νορβηγία, Ισλανδία και Λιχτενστάιν).

               •Συνοχή με άλλες πολιτικές της Ένωσης

               Η επέκταση του κεκτημένου της ΕΕ στα κράτη ΕΖΕΣ του ΕΟΧ, με την ενσωμάτωσή του στη συμφωνία ΕΟΧ πραγματοποιείται σύμφωνα με τους στόχους και τις αρχές της εν λόγω συμφωνίας με στόχο την επίτευξη ενός δυναμικού και ομοιογενούς Ευρωπαϊκού Οικονομικού Χώρου, με βάση κοινούς κανόνες και ισότιμους όρους ανταγωνισμού.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

               Η νομοθεσία που πρέπει να ενσωματωθεί στη συμφωνία ΕΟΧ βασίζεται στο άρθρο 91 της Συνθήκης για τη λειτουργία της Ευρωπαϊκής Ένωσης.

               Το άρθρο 1 παράγραφος 3 του κανονισμού (ΕΚ) αριθ. 2894/94 του Συμβουλίου
                  2
                σχετικά με ορισμένες λεπτομέρειες εφαρμογής της συμφωνίας ΕΟΧ προβλέπει ότι το Συμβούλιο καθορίζει τη θέση της Ένωσης όσον αφορά τις αποφάσεις αυτές, κατόπιν πρότασης της Επιτροπής.

               Η ΕΥΕΔ, σε συνεργασία με την Επιτροπή, υποβάλλει το σχέδιο απόφασης της Μεικτής Επιτροπής του ΕΟΧ προκειμένου να εγκριθεί από το Συμβούλιο ως θέση της Ένωσης. Η ΕΥΕΔ ελπίζει ότι θα μπορέσει να το υποβάλει στη Μεικτή Επιτροπή του ΕΟΧ το συντομότερο δυνατό.

               •Επικουρικότητα (σε περίπτωση μη αποκλειστικής αρμοδιότητας)

               Η πρόταση συνάδει με την αρχή της επικουρικότητας για τον ακόλουθο λόγο.

               Ο στόχος της παρούσας πρότασης, δηλαδή να διασφαλίζει την ομοιογένεια της εσωτερικής αγοράς, δεν μπορεί να υλοποιηθεί επαρκώς από τα κράτη μέλη και δύναται, συνεπώς, λόγω των αποτελεσμάτων, να επιτευχθεί καλύτερα σε ενωσιακό επίπεδο.

               Η διαδικασία ενσωμάτωσης του κεκτημένου της ΕΕ στη συμφωνία ΕΟΧ πραγματοποιείται σύμφωνα με τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο, που επιβεβαιώνει την υιοθετηθείσα προσέγγιση.

               •Αναλογικότητα

               Σύμφωνα με την αρχή της αναλογικότητας, η παρούσα πρόταση δεν υπερβαίνει τα αναγκαία όρια για την επίτευξη αυτού του στόχου.

               •Επιλογή του νομικού μέσου

               Δυνάμει του άρθρου 98 της συμφωνίας ΕΟΧ, η πράξη που επιλέγεται είναι η απόφαση της Μεικτής Επιτροπής του ΕΟΧ. Η Μεικτή Επιτροπή του ΕΟΧ διασφαλίζει την αποτελεσματική εφαρμογή και λειτουργία της συμφωνίας ΕΟΧ. Για τον σκοπό αυτό, λαμβάνει αποφάσεις στις περιπτώσεις που προβλέπονται στην συμφωνία ΕΟΧ.

               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ

               •Συγκέντρωση και χρήση εμπειρογνωσίας

               Άνευ αντικειμένου

               •Εκτίμηση επιπτώσεων

               Άνευ αντικειμένου

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Δεν αναμένονται δημοσιονομικές επιπτώσεις ως αποτέλεσμα της ενσωμάτωσης της οδηγίας 2014/94/ΕΕ στη συμφωνία ΕΟΧ.

               5.ΛΟΙΠΑ ΣΤΟΙΧΕΙΑ

               Οι κύριες προσαρμογές που ζητήθηκαν από την ΕΖΕΣ

               Προσαρμογή β), άρθρο 6

               Η χρήση φυσικού αερίου στην Ισλανδία είναι περιορισμένη δεδομένου ότι επί του παρόντος η Ισλανδία δεν διαθέτει αγορά, υποδομές ή επιχειρήσεις για φυσικό αέριο, ούτε στον τομέα των οδικών μεταφορών ούτε για τα ποντοπόρα πλοία. Δεν υπήρχαν τέτοιες επιχειρήσεις στην αγορά στο παρελθόν, ούτε πρόκειται να εμφανιστούν στο μέλλον, ενώ δεν έχουν ακόμη κατασκευαστεί δίκτυα διανομής φυσικού αερίου. Στο πλαίσιο αυτό, το άρθρο 6 της οδηγίας 2014/94/ΕΕ δεν θα πρέπει να εφαρμοστεί στην Ισλανδία.

               Προσαρμογή γ), η οδηγία στο σύνολό της

               Εξαιτίας της ιδιαίτερης κατάστασής του, χορηγήθηκε στο Λιχτενστάιν πλήρης απαλλαγή από την οδηγία 2009/28/ΕΚ σχετικά με τη χρήση της ενέργειας από ανανεώσιμες πηγές
                  3
               , η οποία έχει ενσωματωθεί στη συμφωνία ΕΟΧ, και στην οποία παραπέμπει η οδηγία 2014/94/ΕΕ σε διάφορες περιπτώσεις.

               Επειδή δεν διαθέτει ούτε ακτογραμμές/λιμένες ούτε αερολιμένες (εκτός από μικρό ελικοδρόμιο) ούτε αυτοκινητοδρόμους και, κυρίως, δεν αποτελεί μέρος του δικτύου ΔΕΔ-Μ, το Λιχτενστάιν ζητά να απαλλαχθεί από την εφαρμογή της οδηγίας 2014/94/ΕΕ.

               2017/0314 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη θέση που πρέπει να ληφθεί, εξ ονόματος της Ευρωπαϊκής Ένωσης,
                  στη Μεικτή Επιτροπή του ΕΟΧ όσον αφορά τροποποίηση του παραρτήματος XIII (Μεταφορές) της συμφωνίας ΕΟΧ

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91, σε συνδυασμό με το άρθρο 218 παράγραφος 9,

               Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο
                  4
               , και ιδίως το άρθρο 1 παράγραφος 3,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η συμφωνία για τον Ευρωπαϊκό Οικονομικό Χώρο
                  5
                («συμφωνία ΕΟΧ») άρχισε να ισχύει την 1η Ιανουαρίου 1994.

               (2)Σύμφωνα με το άρθρο 98 της συμφωνίας ΕΟΧ, η Μεικτή Επιτροπή του ΕΟΧ δύναται να αποφασίσει να τροποποιήσει, μεταξύ άλλων, το παράρτημα XIII (Μεταφορές) της συμφωνίας ΕΟΧ.

               (3)Η οδηγία 2014/94/ΕΕ του Ευρωπαϊκού Κοινοβουλίου και του Συμβουλίου
                  6
                πρέπει να ενσωματωθεί στη συμφωνία ΕΟΧ.

               (4)Το παράρτημα XIII (Μεταφορές) της συμφωνίας ΕΟΧ θα πρέπει, επομένως, να τροποποιηθεί αναλόγως,

               (5)Η θέση της Ένωσης στη Μεικτή Επιτροπή του ΕΟΧ θα πρέπει επομένως να βασιστεί στο συνημμένο σχέδιο απόφασης,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί, εξ ονόματος της Ένωσης, στη Μεικτή Επιτροπή του ΕΟΧ για την προτεινόμενη τροποποίηση του παραρτήματος XΙΙΙ (Μεταφορές) της συμφωνίας ΕΟΧ βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.

               Άρθρο 2

               Η παρούσα απόφαση αρχίζει να ισχύει από την ημέρα της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        ΕΕ L 307 της 28.10.2014, σ. 1.

                     (2)

                        ΕΕ L 305 της 30.11.1994, σ. 6-8.

                     (3)

                        Οδηγία 2009/28/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την προώθηση της χρήσης ενέργειας από ανανεώσιμες πηγές και την τροποποίηση και τη συνακόλουθη κατάργηση των οδηγιών 2001/77/ΕΚ και 2003/30/ΕΚ (ΕΕ L 140 της 5.6.2009, σ. 16).

                     (4)

                        ΕΕ L 305 της 30.11.1994, σ. 6.

                     (5)

                        ΕΕ L 1 της 3.1.1994, σ. 3.

                     (6)

                        Οδηγία 2014/94/ΕΕ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, για την ανάπτυξη υποδομών εναλλακτικών καυσίμων (ΕΕ L 307 της 28.10.2014, σ. 1).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες,30.11.2017
            COM(2017) 711 final
            ΠΑΡΑΡΤΗΜΑ
            στην
            πρόταση απόφασης του Συμβουλίου
            για τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ όσον αφορά τροποποίηση του παραρτήματος ΧΙΙΙ (Μεταφορές) της συμφωνίας ΕΟΧ

               ΠΑΡΑΡΤΗΜΑ

                  ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. .../2017

                  της

                  για την τροποποίηση του παραρτήματος XIII (Μεταφορές) της συμφωνίας ΕΟΧ

               Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

               Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία ΕΟΧ»), και ιδίως το άρθρο 98,

               Εκτιμώντας τα ακόλουθα:

               (1)Η οδηγία 2014/94/ΕΕ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, για την ανάπτυξη υποδομών εναλλακτικών καυσίμων
                  1
                πρέπει να ενσωματωθεί στη συμφωνία ΕΟΧ.

               (2)Επομένως, το παράρτημα XIII της συμφωνίας ΕΟΧ θα πρέπει να τροποποιηθεί αναλόγως,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Μετά το σημείο 5 (που έχει διαγραφεί) του παραρτήματος XIII της συμφωνίας ΕΟΧ, παρεμβάλλεται το ακόλουθο σημείο:

               «5α.32014 L 0094: Οδηγία 2014/94/ΕΕ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, για την ανάπτυξη υποδομών εναλλακτικών καυσίμων (ΕΕ L 307 της 28.10.2014, σ. 1).

               Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:

               α)
                     Όσον αφορά τα κράτη της ΕΖΕΣ, η λέξη «ΣΛΕΕ» στο άρθρο 3 παράγραφος 5 αντικαθίσταται από τη φράση «συμφωνίας ΕΟΧ».

               β)
                     Το άρθρο 6 δεν εφαρμόζεται στην Ισλανδία.

               γ)
                     Η παρούσα οδηγία δεν εφαρμόζεται στο Λιχτενστάιν.»

               Άρθρο 2

               Τα κείμενα της οδηγίας 2014/94/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

               Άρθρο 3

               Η παρούσα απόφαση αρχίζει να ισχύει στις/την […], υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας ΕΟΧ*.

                  2Άρθρο 4

               Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

               Βρυξέλλες,

                     Για τη Μεικτή Επιτροπή του ΕΟΧ

                     Ο Πρόεδρος

                     Οι Γραμματείς
                     της Μεικτής Επιτροπής του ΕΟΧ

                     (1)

                        ΕΕ L 307 της 28.10.2014, σ. 1.

                     (2)
                  *
                        [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 22.2.2018
            COM(2018) 150 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας προς την Ελλάδα, την Ισπανία, τη Γαλλία και την Πορτογαλία

               ΑΙΤΙΟΛΟΓΙΚΗ ΕΚΘΕΣΗ

               1.Πλαίσιο της πρότασης

               Η παρούσα απόφαση καλύπτει την κινητοποίηση του Ταμείου Αλληλεγγύης της Ευρωπαϊκής Ένωσης (ΤΑΕΕ) για ποσό ύψους 104 166 951 EUR με σκοπό την παροχή βοήθειας προς την Ελλάδα, τη Γαλλία, την Πορτογαλία και την Ισπανία μετά τις καταστροφές που σημειώθηκαν σε αυτές τις χώρες κατά τη διάρκεια του 2017. Η κινητοποίηση αυτή συνοδεύεται από το σχέδιο διορθωτικού προϋπολογισμού (ΣΔΠ) αριθ. 1/2018
                  1
                που προτείνει την εγγραφή των αναγκαίων πιστώσεων στον γενικό προϋπολογισμό του 2018, όσον αφορά τις αναλήψεις υποχρεώσεων και τις πληρωμές, αφού αφαιρεθεί η προκαταβολή που καταβλήθηκε ήδη (6 520 846 EUR).

               2.Πληροφορίες και όροι

               2.1Ελλάδα – Σεισμοί στη Λέσβο

               Στις 12 Ιουνίου 2017, ένας σεισμός μεγέθους 6,3 βαθμών της κλίμακας Ρίχτερ έπληξε το νησί της Λέσβου στο Βόρειο Αιγαίο. Ακολούθησε πλήθος μετασεισμών που προκάλεσαν ζημίες σε ιδιωτικές κατοικίες, επιχειρήσεις και τοπικές υποδομές.

               (1)Η Ελλάδα υπέβαλε αίτηση για ενίσχυση από το ΤΑΕΕ την 1η Σεπτεμβρίου 2017, εντός της προθεσμίας των 12 εβδομάδων μετά την πρώτη επέλευση ζημίας.

               (2)Πρόκειται για φυσική καταστροφή.

               (3)Οι ελληνικές αρχές εκτιμούν τη συνολική άμεση ζημία σε 54,4 εκατ. EUR. Η αίτηση υποβλήθηκε βάσει των κριτηρίων για μια «περιφερειακή φυσική καταστροφή», όπως ορίζεται στο άρθρο 2 παράγραφος 3 του κανονισμού (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης
                  2
                (στο εξής «ο κανονισμός»), βάσει του οποίου ως «περιφερειακή φυσική καταστροφή» νοείται κάθε φυσική καταστροφή που έχει ως αποτέλεσμα άμεση ζημία σε μία περιοχή επιπέδου NUTS 2 σε επιλέξιμο κράτος, η οποία υπερβαίνει το 1,5 % του ακαθάριστου εγχώριου προϊόντος (ΑΕΠ) της εν λόγω περιοχής. Η ζημία που προκλήθηκε στη Λέσβο αντιπροσωπεύει το 2,14 % του ΑΕΠ της ενδιαφερόμενης περιοχής επιπέδου NUTS 2 του Βορείου Αιγαίου
                  3
                και, συνεπώς, υπερβαίνει το κατώτατο όριο του 1,5 % του περιφερειακού ΑΕΠ που ορίζει ο κανονισμός.

               (4)Με την αίτησή της, η Ελλάδα ζήτησε την πληρωμή προκαταβολής, όπως ορίζεται στο άρθρο 4α του κανονισμού. Στις 24 Οκτωβρίου 2017, η Επιτροπή εξέδωσε την εκτελεστική απόφαση C(2017) 7203 για τη χορήγηση προκαταβολής 10 %, ήτοι 135 912 EUR, επί της προβλεπόμενης οικονομικής ενίσχυσης από το ΤΑΕΕ και στη συνέχεια την κατέβαλε ολοσχερώς στην Ελλάδα στις 9 Νοεμβρίου 2017.

               (5)Στην αίτησή τους, οι ελληνικές αρχές περιγράφουν λεπτομερώς την κατάσταση μετά τον σεισμό και τις προσπάθειες που καταβλήθηκαν με σκοπό την παροχή βοήθειας στον πληγέντα πληθυσμό.  Η Ελλάδα ανέφερε ότι δώδεκα χωριά της Λέσβου υπέστησαν ζημίες από τον σεισμό. Πάνω από το μισό χωριό Βρίσα καταστράφηκε και οι 850 κάτοικοί της εγκατέλειψαν τις εστίες τους για μεγάλο χρονικό διάστημα εξαιτίας ισχυρών μετασεισμών. Επισκευές κρίθηκαν απαραίτητες για 776 κατοικίες, ενώ 200 κατοικίες έπρεπε να ξαναχτιστούν. Επιπλέον, τα σχολεία στην πληγείσα περιοχή παρέμειναν κλειστά. Ο τρούλος της εκκλησίας του Αγίου Παντελεήμονα στο Πλωμάρι κατέρρευσε. Ο κύριος δρόμος Μυτιλήνης - Πλωμαρίου στο ύψος του Αγίου Ισιδώρου, καθώς και ο δρόμος προς τη Μελίντα έκλεισαν λόγω κατολισθήσεων. Επίσης, προκλήθηκαν σημαντικές ζημίες σε ιστορικούς χώρους, συμπεριλαμβανομένου του Μουσείου Φυσικής Ιστορίας του Εθνικού και Καποδιστριακού Πανεπιστημίου Αθηνών στη Βρίσα. Ζημίες ήσσονος σημασίας προκλήθηκαν στην πόλη της Χίου και στο χωριό Κάμπος.

               (6)Η Ελλάδα εκτίμησε το κόστος των ενεργειών έκτακτης ανάγκης και ανάκαμψης, που ήταν επιλέξιμες σύμφωνα με το άρθρο 3 παράγραφος 2 του κανονισμού, σε 12,7 εκατ. EUR.

               (7)Οι ελληνικές αρχές επιβεβαίωσαν ότι δεν υπάρχει ασφαλιστική κάλυψη για τις επιλέξιμες δαπάνες.

               (8)Η πληγείσα περιφέρεια ανήκει στις «περιφέρειες μετάβασης» στο πλαίσιο των Ευρωπαϊκών Διαρθρωτικών και Επενδυτικών Ταμείων (2014-2020). Στην αίτησή τους, οι ελληνικές αρχές δεν δήλωσαν στην Επιτροπή την πρόθεση να ανακατανείμουν χρηματοδότηση από τα προγράμματα των ΕΔΕΤ σε μέτρα ανάκαμψης.

               (9)Η Ελλάδα δεν ενεργοποίησε τον μηχανισμό πολιτικής προστασίας της Ένωσης.

               (10)Όσον αφορά την εφαρμογή της ενωσιακής νομοθεσίας για την πρόληψη και τη διαχείριση των κινδύνων καταστροφών δεν εκκρεμεί επί του παρόντος διαδικασία επί παραβάσει.

               (11)Λαμβάνοντας υπόψη τους ισχυρούς σεισμούς που έπληξαν την Ελλάδα την περίοδο 1978-1981, η ελληνική κυβέρνηση αποφάσισε να δημιουργήσει ένα πλαίσιο για την πρόληψη και τη διαχείριση των κινδύνων φυσικών καταστροφών, με στόχο τη βελτίωση της ανθεκτικότητας στις τοπικές κοινότητες μέσω ενός πλαισίου για την υλοποίηση πολιτικών μετριασμού των γνωστών κινδύνων, για τη διαχείριση του αντίκτυπου των σεισμών, καθώς και μέσω διαδικασιών/ενεργειών για την πρόληψη νέων κινδύνων. Το ελληνικό σύστημα αντισεισμικής πολιτικής προστασίας εδράζεται σε πολιτικές που δομούνται κυρίως στην μείωση της τρωτότητας μέσα από την πρόληψη και τον μετριασμό των κινδύνων (και των ζημιών) και στην αντιμετώπιση των καταστάσεων έκτακτης ανάγκης και των συνεπειών των καταστροφών.

               2.2Γαλλία – Τυφώνες Irma και Maria στον Άγιο Μαρτίνο (Saint Martin/Sint Maarten)και τη Γουαδελούπη (Guadeloupe)

               Στις 5 και 6 Σεπτεμβρίου 2017, ένας τυφώνας κατηγορίας 5 και πρωτοφανούς σφοδρότητας, ονόματι Irma, κινήθηκε βορειοδυτικά μέσω της Καραϊβικής, σκοτώνοντας και τραυματίζοντας πλήθος ανθρώπων και αφήνοντας πίσω του την καταστροφή. Το μάτι του τυφώνα Irma διέσχισε το νησί του Αγίου Μαρτίνου (Saint Martin/Sint Maarten) με μέση ταχύτητα 290-295 χιλιομέτρων την ώρα καταστρέφοντας πάνω από το 90 % του νησιού. Μόλις δύο εβδομάδες αργότερα, στις 18 και 19 Σεπτεμβρίου, ο τυφώνας Maria, επίσης τυφώνας κατηγορίας 5 που δημιουργήθηκε από τις ίδιες μετεωρολογικές και κλιματικές συνθήκες με τον τυφώνα Irma, διέσχισε την Καραϊβική και προκάλεσε πάλι σημαντικές ζημίες στον Άγιο Μαρτίνο, τη Γουαδελούπη και τμήματα της Μαρτινίκας (Martinique).

               (1)Η Γαλλία υπέβαλε αίτηση για οικονομική ενίσχυση από το ΤΑΕΕ στις 27 Νοεμβρίου 2017 εντός της προθεσμίας των 12 εβδομάδων από την καταγραφή της πρώτης ζημίας.

               (2)Πρόκειται για φυσική καταστροφή.

               (3)Οι γαλλικές αρχές εκτίμησαν τη συνολική άμεση ζημία που προκλήθηκε από την καταστροφή σε 1 956,2 εκατ. EUR. Η αίτηση υποβλήθηκε βάσει των κριτηρίων για μια «περιφερειακή φυσική καταστροφή» όπως ορίζεται στο άρθρο 2 παράγραφος 3 του κανονισμού. Η γαλλική αίτηση αφορά μία μόνο περιοχή επιπέδου NUTS 2, η οποία περιλαμβάνει τον Άγιο Μαρτίνο και τη Γουαδελούπη. Καθώς αυτή η περιφέρεια έχει καθεστώς εξόχως απόκεντρης περιοχής κατά την έννοια του άρθρου 349 της Συνθήκης για τη λειτουργία της Ευρωπαϊκής Ένωσης, εφαρμόζεται χαμηλότερο κατώτατο όριο ζημίας 1 % του περιφερειακού ΑΕΠ. Οι αναφερθείσες άμεσες ζημίες αντιπροσωπεύουν το 21,9 % του περιφερειακού ΑΕΠ
                  4
                και υπερβαίνουν κατά πολύ το κατώτατο όριο του 1 % που εφαρμόζεται για τις εξόχως απόκεντρες περιοχές όπως ορίζει ο κανονισμός.

               (4)Με την αίτησή της, η Γαλλία ζήτησε την πληρωμή προκαταβολής, όπως ορίζεται στο άρθρο 4α του κανονισμού. Στις 12 Δεκεμβρίου 2017, η Επιτροπή εξέδωσε την εκτελεστική απόφαση C(2017) 8726 για τη χορήγηση προκαταβολής 10 %, ήτοι 4 890 603 EUR, επί της προβλεπόμενης οικονομικής ενίσχυσης από το ΤΑΕΕ. Η προκαταβολή καταβλήθηκε στη Γαλλία σε δύο δόσεις, τον Δεκέμβριο του 2017 (2 369 757 EUR) και τον Ιανουάριο του 2018 (2 520 846 EUR).

               (5)Στην αίτησή τους, οι γαλλικές αρχές περιγράφουν λεπτομερώς το μέγεθος της καταστροφής που προκάλεσαν οι δύο τυφώνες. Η ισχύς του τυφώνα Irma, τυφώνα κατηγορίας 5 με μέση ταχύτητα ανέμων άνω των 275 χιλιομέτρων την ώρα για διάστημα άνω των 3 ημερών, ήταν άνευ προηγουμένου. Μέσα σε λιγότερο από δύο εβδομάδες, ο τυφώνας Maria έπληξε ξανά την Καραϊβική, προκαλώντας ζημίες κυρίως στη Γουαδελούπη. Σύμφωνα με πληροφορίες, τουλάχιστον 35 άτομα έχουν χάσει τη ζωή τους στην Καραϊβική. Στο απόγειο της κρίσης, σχεδόν 3 000 πυροσβέστες, μέλη σωστικών συνεργείων, γιατροί, μέλη της χωροφυλακής και στρατιώτες αναπτύχθηκαν στις πληγείσες περιοχές προκειμένου να συμμετάσχουν στις προσπάθειες αρωγής, βοήθειας και προστασίας του πληθυσμού. 226 τόνοι τροφίμων και 735 000 λίτρα νερού διανεμήθηκαν στον πληθυσμό. Χρησιμοποιήθηκαν προκατασκευασμένοι οικίσκοι για να εξασφαλιστούν αποδεκτές συνθήκες στέγασης. Στον Άγιο Μαρτίνο, οι ριπές του ανέμου προκάλεσαν ζημίες στο 90 % των κτιρίων του νησιού, εκ των οποίων το 25 % καταστράφηκε ολοσχερώς και το 40 % θα χρειαστεί την εκτέλεση δομικών εργασιών. Η οικονομία του νησιού βασίζεται κυρίως στον τουρισμό. Εξαιτίας του τυφώνα, αναμένεται μακροχρόνια ανεργία στον τομέα, ενώ τα συνολικά ποσοστά ανεργίας αυξάνονται δραματικά. Στη Γουαδελούπη, μετά το πέρασμα του τυφώνα Maria κατά τη διάρκεια της νύχτας της 18ης προς 19η Σεπτεμβρίου 2017, όλες οι δημόσιες υπηρεσίες κινητοποιήθηκαν για να καθαρίσουν τους δρόμους, να συμβάλλουν στη διάσωση του πληθυσμού και να επιτρέψουν την επιστροφή του σε ομαλές συνθήκες διαβίωσης. Επί ημέρες, περίπου 60 000 νοικοκυριά στη Γουαδελούπη έμειναν χωρίς ηλεκτρικό ρεύμα, ενώ η παροχή νερού διακόπηκε σε πολλές περιοχές. Πολλές φυτείες μπανάνας, οι οποίες αποτελούν μια από τις σημαντικές πηγές εισοδήματος στη Γουαδελούπη, υπέστησαν σημαντικές καταστροφές και θα χρειαστεί μία διετία για να επανέλθουν στην πλήρη παραγωγή.

               (6)Η Γαλλία εκτίμησε το κόστος των ενεργειών έκτακτης ανάγκης και ανάκαμψης, που είναι επιλέξιμες σύμφωνα με το άρθρο 3 παράγραφος 2 του κανονισμού, σε 191,4 εκατ. EUR.

               (7)Οι γαλλικές αρχές επιβεβαίωσαν ότι δεν υπάρχει ασφαλιστική κάλυψη για τις επιλέξιμες δαπάνες.

               (8)Οι πληγείσες εξόχως απόκεντρες περιοχές ανήκουν στις «λιγότερο ανεπτυγμένες περιφέρειες» στο πλαίσιο των Ευρωπαϊκών Διαρθρωτικών και Επενδυτικών Ταμείων (2014-2020). Οι γαλλικές αρχές δήλωσαν στην Επιτροπή την πρόθεσή τους να ανακατανείμουν χρηματοδότηση από τα προγράμματα των ΕΔΕΤ σε μέτρα ανάκαμψης.

               (9)Κατόπιν αίτησης της Γαλλίας, ενεργοποιήθηκε ο μηχανισμός πολιτικής προστασίας της Ένωσης. Επιπλέον, η Επιτροπή κινητοποίησε ποσό ύψους 2,4 εκατ. EUR για άμεση ανθρωπιστική βοήθεια για τα νησιά της περιοχής που επλήγησαν από τον τυφώνα Irma. Περαιτέρω, το σύστημα δορυφορικής χαρτογράφησης Copernicus χρησιμοποιήθηκε για την υποστήριξη των προσπαθειών αρωγής.

               (10)Όσον αφορά την εφαρμογή της ενωσιακής νομοθεσίας για την πρόληψη και τη διαχείριση των κινδύνων καταστροφών δεν εκκρεμεί επί του παρόντος διαδικασία επί παραβάσει.

               2.3Πορτογαλία – Δασικές πυρκαγιές στην περιφέρεια Centro

               Από τον Ιούνιο έως τον Οκτώβριο του 2017, η Πορτογαλία επλήγη από πολλαπλά κύματα μεγάλων δασικών πυρκαγιών που προκλήθηκαν από υψηλές θερμοκρασίες, ισχυρούς ανέμους και εξαιρετικά χαμηλή υγρασία. Οι πυρκαγιές αυτές έπληξαν κυρίως τις κεντρικές και βόρειες περιοχές της Πορτογαλίας και είχαν μοιραίες συνέπειες προκαλώντας την καταστροφή βασικών δημόσιων υποδομών, δημόσιων κτιρίων, ιδιωτικών κατοικιών, επιχειρήσεων καθώς και γεωργικών και δασικών γαιών.

               (1)Το πρώτο κύμα πυρκαγιών στην περιφέρεια Centro εκδηλώθηκε στις 17 Ιουνίου 2017. Πολύ γρήγορα, στις 17 Ιουλίου 2017, και σαφώς εντός της προθεσμίας των 12 εβδομάδων, η Πορτογαλία υπέβαλε την αρχική αίτησή της για ενίσχυση από το ΤΑΕΕ. Ωστόσο, η Πορτογαλία επλήγη εκ νέου από εκτεταμένες πυρκαγιές από τον Ιούλιο έως τον Οκτώβριο. Προκειμένου να συνεκτιμηθούν τα εν λόγω συμβάντα, η Πορτογαλία υπέβαλε ενημερώσεις της αίτησής της στις 13 Οκτωβρίου 2017 και πάλι στις 14 Δεκεμβρίου 2017, συμπεριλαμβανομένης αναθεωρημένης εκτίμησης του συνολικού ποσού της ζημίας που προκάλεσαν οι πυρκαγιές από τον Ιούνιο έως τον Οκτώβριο του 2017.

               (2)Πρόκειται για φυσική καταστροφή.

               (3)Στην τελική αίτησή τους, οι πορτογαλικές αρχές εκτιμούν τη συνολική άμεση ζημία που προκάλεσαν οι πυρκαγιές από τον Ιούνιο έως τον Οκτώβριο σε 1 458,0 εκατ. EUR. Η αίτηση υποβλήθηκε ως «μείζων φυσική καταστροφή», σύμφωνα με το άρθρο 2 παράγραφος 2 του κανονισμού. Αυτό το ποσό αντιπροσωπεύει το 0,832 % του ΑΕΕ της Πορτογαλίας και υπερβαίνει το κατώτατο όριο μείζονος καταστροφής για την κινητοποίηση του Ταμείου Αλληλεγγύης ύψους 1 051,6 εκατ. EUR που ίσχυε το 2017 (δηλαδή, 0,6 % του ΑΕΕ της Πορτογαλίας). Επομένως, η καταστροφή χαρακτηρίζεται ως «μείζων φυσική καταστροφή» και, ως εκ τούτου, εμπίπτει στο πεδίο εφαρμογής του κανονισμού.

               (4)Με την αίτησή της, η Πορτογαλία ζήτησε την πληρωμή προκαταβολής, όπως ορίζεται στο άρθρο 4α του κανονισμού. Στις 9 Νοεμβρίου 2017, η Επιτροπή εξέδωσε την εκτελεστική απόφαση C(2017) 7517, με την οποία χορήγησε προκαταβολή ύψους 1 494 331 EUR. Αυτό το ποσό βασίστηκε στην πρώτη εκτίμηση των ζημιών του Ιουλίου 2017 και αντιπροσώπευε το 10 % της οικονομικής ενίσχυσης από το ΤΑΕΕ που προβλεπόταν τη στιγμή εκείνη. Η προκαταβολή καταβλήθηκε ολοσχερώς στην Πορτογαλία στις 29 Νοεμβρίου 2017.

               (5)Στην αίτησή τους, οι πορτογαλικές αρχές περιγράφουν λεπτομερώς τις προσπάθειες που καταβλήθηκαν για την καταπολέμηση των πυρκαγιών, καθώς και τα αποτελέσματα και τις συνέπειες της καταστροφής. Κατά την περίοδο μεταξύ 17 Ιουνίου και 17 Οκτωβρίου 2017, οι πυρκαγιές έπληξαν κυρίως τις κεντρικές και βόρειες περιοχές. Μόνο η μεγάλη πυρκαγιά του Ιουνίου στην περιοχή Pedrógão Grande στοίχισε τη ζωή σε 64 ανθρώπους. Συνολικά, από τις πυρκαγιές έχασαν τη ζωή τους περίπου εκατό άνθρωποι· ο αριθμός των τραυματιών ήταν πολύ μεγαλύτερος. Ο αντίκτυπος στην καθημερινή ζωή και στις ιδιωτικές περιουσίες ήταν σημαντικός. Οι εκτεταμένες καμένες εκτάσεις από τις πυρκαγιές που αναφέρονται στην αίτηση χαρτογραφήθηκαν από το Ευρωπαϊκό Σύστημα Πληροφόρησης για τις Δασικές Πυρκαγιές (EFFIS). Σύμφωνα με το EFFIS, η έκταση των καμένων περιοχών που επλήγησαν σοβαρά ήταν 491 094 εκτάρια, εκ των οποίων 89 419 εκτάρια γεωργικών γαιών και 401 675 εκτάρια δασών και άλλων δασικών γαιών.

               (6)Η Πορτογαλία εκτίμησε το κόστος των ενεργειών έκτακτης ανάγκης και ανάκαμψης, που είναι επιλέξιμες σύμφωνα με το άρθρο 3 παράγραφος 2 του κανονισμού, σε 211,0 εκατ. EUR.

               (7)Οι πορτογαλικές αρχές επιβεβαίωσαν ότι δεν υπάρχει ασφαλιστική κάλυψη για τις επιλέξιμες δαπάνες.

               (8)Οι πληγείσες περιφέρειες εμπίπτουν στις «λιγότερο ανεπτυγμένες περιφέρειες» στο πλαίσιο των Ευρωπαϊκών Διαρθρωτικών και Επενδυτικών Ταμείων (2014-2020). Οι πορτογαλικές αρχές δήλωσαν στην Επιτροπή την πρόθεσή τους να ανακατανείμουν χρηματοδότηση από τα προγράμματα των ΕΔΕΤ σε μέτρα ανάκαμψης.

               (9)Κατόπιν αίτησης της Πορτογαλίας, ενεργοποιήθηκε ο μηχανισμός πολιτικής προστασίας της Ένωσης για την καταπολέμηση των πυρκαγιών.

               (10)Όσον αφορά την εφαρμογή της ενωσιακής νομοθεσίας για την πρόληψη και τη διαχείριση των κινδύνων καταστροφών δεν εκκρεμεί επί του παρόντος διαδικασία επί παραβάσει.

               (11)Η αίτηση της Πορτογαλίας παρέχει επισκόπηση των εφαρμοζόμενων προληπτικών μέτρων. Για παράδειγμα, η απόφαση αριθ. 56/2015 του Υπουργικού Συμβουλίου που δημοσιεύθηκε στην Επίσημη Εφημερίδα της Πορτογαλικής Δημοκρατίας αριθ. 147, της 30ής Ιουλίου 2015, ενέκρινε το στρατηγικό πλαίσιο για την κλιματική πολιτική, το εθνικό πρόγραμμα για την κλιματική αλλαγή και την εθνική στρατηγική για την προσαρμογή στην κλιματική αλλαγή, στρατηγικά έγγραφα σύμφωνα με τη νομοθεσία της ΕΕ για την πρόληψη και τη διαχείριση των κινδύνων που συνδέονται με τις καταστροφές από δασικές πυρκαγιές.

               2.4Ισπανία – Δασικές πυρκαγιές στη Γαλικία

               Κατά την περίοδο μεταξύ 10 και 17 Οκτωβρίου 2017, μεγάλες πυρκαγιές ξέσπασαν στην περιφέρεια της Γαλικίας, στη βορειοδυτική Ισπανία. Αιτία των πυρκαγιών ήταν οι ίδιες μετεωρολογικές συνθήκες που επικράτησαν στην Πορτογαλία, δηλαδή υψηλές θερμοκρασίες, άνεμοι και εξαιρετικά χαμηλή υγρασία. Οι πυρκαγιές προκάλεσαν σημαντικές καταστροφές σε βασικές δημόσιες υποδομές, ιδιωτικές κατοικίες, επιχειρήσεις και δασικές εκτάσεις.

               (1)Η Ισπανία υπέβαλε αίτηση για ενίσχυση από το ΤΑΕΕ στις 22 Δεκεμβρίου 2017, εντός της προθεσμίας των 12 εβδομάδων από την καταγραφή της πρώτης ζημίας στις 10 Οκτωβρίου 2017.

               (2)Πρόκειται για φυσική καταστροφή.

               (3)Οι ισπανικές αρχές εκτιμούν ότι η συνολική άμεση ζημία που προκάλεσε η καταστροφή ανέρχεται σε 129,1 εκατ. EUR. Το ποσό αυτό είναι σημαντικά χαμηλότερο από το κατώτατο όριο μείζονος καταστροφής ύψους 3 378,5 εκατ. EUR που ίσχυε για την Ισπανία το 2017 (δηλαδή 3 δισ. EUR σε τιμές 2011). Επίσης, παραμένει κάτω από το κατώτατο όριο της λεγόμενης περιφερειακής καταστροφής, δηλαδή το 1,5 % του περιφερειακού ακαθάριστου εγχώριου προϊόντος, το οποίο για τη Γαλικία ανέρχεται σε 808 εκατ. EUR. Επομένως, η καταστροφή δεν χαρακτηρίζεται ούτε ως «μείζων φυσική καταστροφή» ούτε ως «περιφερειακή φυσική καταστροφή» σύμφωνα με τους όρους του κανονισμού. Ωστόσο, η Ισπανία επλήγη από τις ίδιες μετεωρολογικές συνθήκες που προκάλεσαν τη μείζονα καταστροφή στην Πορτογαλία. Επομένως, οι ισπανικές αρχές υπέβαλαν την αίτησή τους στο πλαίσιο της λεγόμενης «διάταξης για τις γειτονικές χώρες», όπως ορίζεται στο άρθρο 2 παράγραφος 4 του κανονισμού, σύμφωνα με το οποίο μια επιλέξιμη χώρα που πλήττεται από την ίδια καταστροφή που χαρακτηρίζεται ως μείζων καταστροφή σε μια γειτονική επιλέξιμη χώρα μπορεί επίσης να λάβει ενίσχυση από το ΤΑΕΕ.

               (4)Στην αίτησή τους, οι ισπανικές αρχές ζήτησαν την πληρωμή προκαταβολής. Λαμβανομένου υπόψη του χαμηλού ύψους των ζημιών και του αναμενόμενου ποσού της ενίσχυσης, η πληρωμή προκαταβολής δεν ήταν δικαιολογημένη.

               (5)Οι ισπανικές αρχές παρείχαν λεπτομερή περιγραφή του αντίκτυπου της καταστροφής. Η δηλωθείσα καμένη έκταση ανέρχεται σε 49 171 εκτάρια δασών και θαμνωδών γαιών, συμπεριλαμβανομένων τοποθεσιών του δικτύου Natura 2000. Στις προσπάθειες διάσωσης συμμετείχαν πάνω από 300 άτομα και 112 οχήματα. 478 εθελοντές κινητοποιήθηκαν για να βοηθήσουν στην πυρόσβεση. Ο πληθυσμός που επλήγη από τις πυρκαγιές ανέρχεται σε 96 730 άτομα. Τέσσερις άνθρωποι έχασαν τη ζωή τους. Συνολικά, επλήγησαν 151 από τους 315 δήμους της Γαλικίας.  Από οικονομική άποψη, ο δασικός τομέας επλήγη περισσότερο, καθώς μόνο οι συνολικές άμεσες ζημίες εκτιμώνται σε ποσό άνω των 93,4 εκατ. EUR. Η Ισπανία αντέδρασε γρήγορα στις πιο επείγουσες ανάγκες του πληθυσμού που επλήγη από τις πυρκαγιές, όπως η παροχή κοινωνικής υποστήριξης, η προσωρινή στέγαση και οι ουσιώδεις ενέργειες έκτακτης ανάγκης και ανάκαμψης των υποδομών.

               (6)Η Ισπανία εκτίμησε το κόστος των ενεργειών έκτακτης ανάγκης και ανάκαμψης, που είναι επιλέξιμες σύμφωνα με το άρθρο 3 παράγραφος 2 του κανονισμού, σε 18,7 εκατ. EUR.

               (7)Οι ισπανικές αρχές επιβεβαίωσαν ότι δεν υπάρχει ασφαλιστική κάλυψη για τις επιλέξιμες δαπάνες.

               (8)Η πληγείσα περιφέρεια της Γαλικίας αποτελεί «περισσότερο ανεπτυγμένη περιφέρεια» στο πλαίσιο των Ευρωπαϊκών Διαρθρωτικών και Επενδυτικών Ταμείων (2014-2020). Στην αίτησή τους, οι ισπανικές αρχές δεν δήλωσαν στην Επιτροπή την πρόθεση να ανακατανείμουν χρηματοδότηση από τα προγράμματα των ΕΔΕΤ σε μέτρα ανάκαμψης.

               (9)Η Ισπανία δεν ζήτησε την ενεργοποίηση του μηχανισμού πολιτικής προστασίας της Ένωσης.

               (10)Όσον αφορά την εφαρμογή της ενωσιακής νομοθεσίας για την πρόληψη και τη διαχείριση των κινδύνων καταστροφών δεν εκκρεμεί επί του παρόντος διαδικασία επί παραβάσει.

               (11)Στην αίτησή της, η Ισπανία αναφέρεται στην απόφαση αριθ. 1313/2013/ΕΕ του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί μηχανισμού πολιτικής προστασίας της Ένωσης. Το περιφερειακό σχέδιο για τις καταστάσεις έκτακτης ανάγκης στη Γαλικία (PLATERGA) ορίζει ένα σύνολο κανόνων και διαδικασιών δράσης και πρόληψης από τις δημόσιες διοικήσεις για την αντιμετώπιση τυχόν καταστάσεων έκτακτης ανάγκης που συμβαίνουν στη Γαλικία. Επιπλέον, υπάρχει ειδικό σχέδιο πολιτικής προστασίας για την αντιμετώπιση καταστάσεων έκτακτης ανάγκης από δασικές πυρκαγιές που καλείται PEIFOGA. Το σχέδιο επικαιροποιήθηκε το 2015.

               2.5Συμπέρασμα

               Για τους λόγους που εκτέθηκαν ανωτέρω, οι καταστροφές που αναφέρονται στις αιτήσεις που υποβλήθηκαν από την Ελλάδα, τη Γαλλία, την Πορτογαλία και την Ισπανία πληρούν τις προϋποθέσεις που ορίζονται στον κανονισμό για την κινητοποίηση του ΤΑΕΕ.

               3.Χρηματοδότηση από τα κονδύλια του ΤΑΕΕ για το έτος 2018

               Ο κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  5
                (στο εξής ο «κανονισμός για το ΠΔΠ»), και ιδίως το άρθρο 10, επιτρέπει την κινητοποίηση του ΤΑΕΕ εντός ετήσιου ανώτατου ορίου 500 000 000 EUR (τιμές 2011). Το σημείο 11 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  6
                καθορίζει τις λεπτομέρειες για την κινητοποίηση του ΤΑΕΕ.

               Δεδομένου ότι η αλληλεγγύη αποτελούσε τον κύριο λόγο ίδρυσης του ΤΑΕΕ, η Επιτροπή θεωρεί ότι η ενίσχυση θα πρέπει να έχει προοδευτικό χαρακτήρα. Αυτό σημαίνει ότι, σύμφωνα με την προγενέστερη πρακτική, το μέρος των ζημιών που υπερβαίνει το κατώτατο όριο «μείζονος φυσικής καταστροφής» για την κινητοποίηση του ΤΑΕΕ (δηλαδή, το 0,6 % του ΑΕΕ ή 3 δισ. EUR σε τιμές 2011, ανάλογα με το ποιο είναι το χαμηλότερο ποσό) θα πρέπει να οδηγήσει σε μεγαλύτερη ένταση ενίσχυσης σε σχέση με τις ζημίες που δεν υπερβαίνουν το κατώτατο όριο. Το ποσοστό που εφαρμόστηκε κατά το παρελθόν για τον υπολογισμό των κονδυλίων σε περιπτώσεις μειζόνων καταστροφών ήταν 2,5 % του συνόλου των άμεσων ζημιών κάτω από το κατώτατο όριο και 6 % πάνω από αυτό. Για τις περιφερειακές καταστροφές και τις καταστροφές που γίνονται δεκτές στο πλαίσιο της διάταξης για τις «γειτονικές χώρες», το ποσοστό είναι 2,5 %.

               Η ενίσχυση δεν μπορεί να υπερβεί το εκτιμώμενο συνολικό κόστος των επιλέξιμων ενεργειών. Η μέθοδος υπολογισμού της ενίσχυσης καθορίστηκε στην ετήσια έκθεση 2002-2003 για το ΤΑΕΕ και εγκρίθηκε από το Συμβούλιο και το Ευρωπαϊκό Κοινοβούλιο.

               Βάσει των αιτήσεων που έχουν υποβάλει η Ελλάδα, η Γαλλία, η Πορτογαλία και η Ισπανία, ο υπολογισμός της οικονομικής ενίσχυσης από το ΤΑΕΕ, με βάση την εκτίμηση των συνολικών άμεσων ζημιών που προκλήθηκαν, έχει ως εξής:

                        Κράτη μέλη

                        Χαρακτηρισμός καταστροφής

                        Σύνολο άμεσων ζημιών

                        (σε εκατ. EUR)

                        Κατώτατο όριο για μείζονες καταστροφές

                        (σε εκατ. EUR)

                        2,5 % των άμεσων ζημιών μέχρι το κατώτατο όριο

                        (σε EUR)

                        6 % των άμεσων ζημιών πάνω από το κατώτατο όριο

                        (σε EUR)

                        Συνολικό ποσό προτεινόμενης ενίσχυσης

                        (σε EUR)

                        Καταβληθείσες προκαταβολές

                        (σε EUR)

                        ΕΛΛΑΔΑ

                        Περιφερειακή

                        (άρθρο 2 παρ. 3)

                        54,365

                        1 057,800

                        1 359 119

                        -

                        1 359 119

                        135 912

                        ΓΑΛΛΙΑ

                        Περιφερειακή

                        (άρθρο 2 παρ. 3)

                        1 956,241

                        3 378,487

                        48 906 025

                        -

                        48 906 025

                        4 890 603

                        ΠΟΡΤΟΓΑΛΙΑ

                        Μείζων

                        (άρθρο 2 παρ. 2)

                        1 457,966

                        1 051,566

                        26 289 150

                        24 383 982

                        50 673 132

                        1 494 331

                        ΙΣΠΑΝΙΑ

                        Περιφερειακή

                        (άρθρο 2 παρ. 4)

                        129,147

                        3 378,487

                        3 228 675

                        -

                        3 228 675

                        ΣΥΝΟΛΟ

                        104 166 951

                        6 520 846

               Σύμφωνα με το άρθρο 10 παράγραφος 1 του κανονισμού για το ΠΔΠ, το συνολικό ποσό που ήταν διαθέσιμο για κινητοποίηση του ΤΑΕΕ στις αρχές του 2018 ανερχόταν σε 421 142 057 EUR και είναι το άθροισμα του υπόλοιπου ποσού των κονδυλίων του έτους 2018 ύψους 280 371 754 EUR (δηλαδή, 574 342 834 EUR μείον 293 971 080 EUR που κινητοποιήθηκαν ήδη το 2017
                  7
               ), και του υπόλοιπου ποσού των κονδυλίων του έτους 2017 ύψους 140 770 303 EUR  που παρέμεινε αδιάθετο και μεταφέρθηκε στο 2018.

               Το ποσό που μπορεί να κινητοποιηθεί στο παρόν στάδιο του έτους 2018 ανέρχεται σε 277 556 348 EUR. Αντιστοιχεί στο συνολικό ποσό που ήταν διαθέσιμο για την κινητοποίηση του ΤΑΕΕ στις αρχές του 2018 (421 142 057 EUR), μείον το παρακρατηθέν ποσό ύψους 143 585 709 EUR προκειμένου να τηρηθεί η υποχρέωση δέσμευσης του 25 % των ετήσιων πιστώσεων του 2018 μέχρι την 1η Οκτωβρίου 2017, όπως προβλέπεται στο άρθρο 10 παράγραφος 1 του κανονισμού για το ΠΔΠ.

                        Συνοπτικός πίνακας χρηματοδότησης για το ΤΑΕΕ

                        Ποσό

                        EUR

                        Κονδύλια του 2017 που μεταφέρθηκαν στο 2018

                        140 770 303

                        Κονδύλια του 2018

                        574 342 834

                        Κονδύλια του 2018 χορηγηθέντα εμπροσθοβαρώς το 2017 σύμφωνα με το άρθρο 10 παράγραφος 2 του κανονισμού για το ΠΔΠ

                        -293 971 080

                        ----------------

                        Σύνολο διαθέσιμο στις αρχές του 2018

                        421 142 057

                        Μείον όσα έχουν ήδη κινητοποιηθεί το 2018

                        -

                        Μείον 25 % των κονδυλίων του 2018 που παρακρατούνται

                        -143 585 709

                        ----------------

                        Μέγιστο ποσό που είναι επί του παρόντος διαθέσιμο (πιστώσεις 2017 + 2018)

                        277 556 348

                        Συνολικό ποσό προτεινόμενης ενίσχυσης προς την Ελλάδα, τη Γαλλία, την Πορτογαλία και την Ισπανία

                        104 166 951

                        Εναπομένοντα διαθέσιμα έως την 1η Οκτωβρίου 2018

                        173 389 387

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας προς την Ελλάδα, την Ισπανία, τη Γαλλία και την Πορτογαλία

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης
                  8
               , και ιδίως το άρθρο 4 παράγραφος 3,

               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  9
               , και ιδίως το σημείο 11,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το Ταμείο Αλληλεγγύης της Ευρωπαϊκής Ένωσης (εφεξής «το Ταμείο») έχει ως στόχο να επιτρέψει στην Ένωση να αντιδρά με ταχύ, αποτελεσματικό και ευέλικτο τρόπο σε καταστάσεις επείγουσας ανάγκης ώστε να εκφράζει την αλληλεγγύη της προς τον πληθυσμό των περιοχών που πλήττονται από φυσικές καταστροφές.

               (2)Το Ταμείο δεν πρέπει να υπερβαίνει το μέγιστο ετήσιο ποσό των 500 000 000 EUR (τιμές 2011), όπως ορίζεται στο άρθρο 10 του κανονισμού (ΕΕ, Ευρατόμ) αριθ. 1311/2013 του Συμβουλίου
                  10
               .

               (3)Την 1η Σεπτεμβρίου 2017, η Ελλάδα υπέβαλε αίτηση για την κινητοποίηση του Ταμείου, μετά τον σεισμό που έπληξε το νησί της Λέσβου στο Βόρειο Αιγαίο στις 12 Ιουνίου 2017.

               (4)Στις 22 Δεκεμβρίου 2017, η Ισπανία υπέβαλε αίτηση για την κινητοποίηση του Ταμείου, μετά τις δασικές πυρκαγιές που εκδηλώθηκαν στη βορειοδυτική Ισπανία, στην περιφέρεια της Γαλικίας, κατά την περίοδο 10-17 Οκτωβρίου 2017.

               (5)Στις 27 Νοεμβρίου 2017, η Γαλλία υπέβαλε αίτηση για την κινητοποίηση του Ταμείου, μετά τον τυφώνα Irma που έπληξε τον Άγιο Μαρτίνο στις 5 και 6 Σεπτεμβρίου 2017 και τον τυφώνα Maria που σάρωσε τη Γουαδελούπη στις 18 και 19 Σεπτεμβρίου 2017.

               (6)Στις 17 Ιουλίου 2017, η Πορτογαλία υπέβαλε την αρχική αίτησή της για ενίσχυση από το Ταμείο, μετά τις σοβαρές πυρκαγιές που εκδηλώθηκαν στις 17 Ιουνίου 2017. Ωστόσο, έπειτα από νέες πυρκαγιές που έπληξαν τη χώρα κατά την περίοδο Ιουνίου-Οκτωβρίου 2017, η Πορτογαλία υπέβαλε επικαιροποιήσεις στην αίτησή της στις 13 Οκτωβρίου 2017 και πάλι στις 14 Δεκεμβρίου 2017, συμπεριλαμβανομένης αναθεωρημένης εκτίμησης του συνολικού ποσού των ζημιών που προκάλεσαν οι πυρκαγιές από τον Ιούνιο έως τον Οκτώβριο του 2017.

               (7)Οι αιτήσεις της Ελλάδας, της Ισπανίας, της Γαλλίας και της Πορτογαλίας πληρούν τις προϋποθέσεις για την καταβολή οικονομικής ενίσχυσης από το Ταμείο, όπως ορίζεται στο άρθρο 4 του κανονισμού (ΕΚ) αριθ. 2012/2002.

               (8)Επομένως, θα πρέπει να κινητοποιηθεί το Ταμείο για την καταβολή οικονομικής ενίσχυσης προς την Ελλάδα, τη Γαλλία, την Πορτογαλία και την Ισπανία.

               (9)Προκειμένου να ελαχιστοποιηθεί ο χρόνος που χρειάζεται για την κινητοποίηση του Ταμείου, η παρούσα απόφαση θα πρέπει να εφαρμοστεί από την ημερομηνία έκδοσής της,

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ένωσης για το οικονομικό έτος 2018, κινητοποιείται το Ταμείο Αλληλεγγύης της Ευρωπαϊκής Ένωσης με σκοπό τη χορήγηση ποσού ύψους 1 359 119 EUR στην Ελλάδα, 3 228 675 EUR στην Ισπανία, 48 906 025 EUR  στη Γαλλία και 50 673 132 EUR στην Πορτογαλία, σε πιστώσεις ανάληψης υποχρεώσεων και πιστώσεις πληρωμών.

               Άρθρο 2

               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

               Εφαρμόζεται από … [η ημερομηνία της έκδοσής της]**.

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                     (1)

                        COM(2018) 155 της 22.2.2018.

                     (2)

                        ΕΕ L 311 της 14.11.2002, σ. 3.

                     (3)

                        EL41 = Το Περιφερειακό ΑΕΠ για το Βόρειο Αιγαίο ανέρχεται σε 2 545 εκατ. EUR βάσει δεδομένων του έτους 2014.

                     (4)

                        8 928 εκατ. EUR βάσει δεδομένων του 2014.

                     (5)

                        ΕΕ L 347 της 20.12.2013, σ. 884.

                     (6)

                        ΕΕ C 373 της 20.12.2013, σ. 1.

                     (7)

                        Απόφαση (ΕΕ) 2017/1599 του Ευρωπαϊκού Κοινοβουλίου και του Συμβουλίου της 13ης Σεπτεμβρίου 2017, σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας προς την Ιταλία.

                     (8)

                        ΕΕ L 311 της 14.11.2002, σ. 3.

                     (9)

                        ΕΕ C 373 της 20.12.2013, σ. 1.

                     (10)

                        Κανονισμός (EE, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).